Igor Isasi: "Helburuak zehazteko, jokalarien konpromiso maila jakin behar dut" - Arrasate - Goiena.eus\nIgor Isasi: "Helburuak zehazteko, jokalarien konpromiso maila jakin behar dut"\nMireia Bikuña 2013-10-22 02:00\nHasi du denboraldia Arrasate Rugby Taldeak (ART). Senior mailako taldeak Hernanin hasi du aurtengo bidea, berrikuntza bakarrarekin: hainbat urtean Ordiziako jokalari izan den Iker Elortza arrasatearra etxera itzuli da. "Laguntzeko eta jokatzeko gogoz" heldu da. Dena dela, asko sufritu beharko dute aurten ere. Igor Isasi entrenatzailea gogotsu dago. "Partiduz partidu" antolatuko dute urtea.\nARTk espero zitekeen fitxaketarik onena egin du: Iker Elortza. Gustura zaudete?\nBai, horixe. Pozik gaude debalde datorrelako, eta, batez ere, laguntzeko gertu. Orain min hartuta dago, baina, sendatzen denean, askorako balioko digu.\nZeelanda Berrian eta Ordizian entrenatzaile oso onen aginduetara lan egin du, eta asko ikasi du. Hark ikasitakoaren laurden bat erakusteko gai bada, asko aurreratuko dugu.\nElortzaz gain, beste hainbat aurpegi berri dituzue.\nHiru jokalari berri ditugu: Bergara, Oñati eta Ollauritik datoz. Azken hori Mondragon Unibertsitateko ikaslea da.\nDena den, ate asko jo behar izan ditugu behar besteko jokalari kopurua lortzeko. 26 fitxa egiteko aukera dugu, eta aurten ere, larri samar ibiliko gara taldea osatzeko. Jokalari berriak ditugu, baina bajak ere izan ditugu. Gainera, etorri diren jokalarietako batzuk hasiberriak dira. Ilusioarekin etorri dira, baina hutsetik hasi beharko dugu eurekin. Baina, eskerrak horiei.\n26 jokalarietatik sei min hartuta daude. Ez daukagu panorama ona denboraldia hasteko. [Barre]\nDenboraldi-aurrea antolatzeko arazorik izan duzue?\nEz. Denboraldi-aurre ona egin dugu. Irail hasieran hasi ginen lanean, liga txapelketa Maritxuren bueltan hasiko zela uste genuelako. Hamabost egun atzeratu da, eta horrek entrenatzeko aukera handiagoa eman digu.\nEgia esan, taldea fisikoki ondo dagoela esango nuke. Lan handia egin dugu. Denboraldi-aurrea urteko sasoirik gogorrena izaten da. Oporren ondoren txapelketari neurria hartzea ez da erraza, baina liga aurreko lana behar-beharrezkoa da txapelketa ona egiteko; ezinbestekoa.\nAurten ere sufritu egin beharko duzue?\nZalantza barik, bai. [Barre] Gure helburua disfrutatzea eta ondo pasatzea izan da beti. Taldean gaudenok errugbia maite dugu, eta horrek bultzatzen gaitu urtero. Azken urteetan egindako antzera, %100 baino askoz gehiago eman beharko dugu.\nJokalari batzuek lesionatuta jokatu izan dute. Askotan, ordezko jokalari barik egon gara.\nOrduan, ez da erraza izango astero-astero talde lehiakorra zelairatzea.\nOso zaila da. Gure jokalari batzuek errelebotan egiten dute lan eta beste batzuk kanpoan dauden ikasketak egiten. Hori horrela, entrenamenduetan ez gara guztiok egoten. Estrategia jokaldiak ezin ditugu landu. Askotan, partidua hasi baino lehenago elkartzen gara egin ahal ditugun jokaldiak errepasatzeko. Entrenamenduetan teknika lantzen dugu, baina taktika arloa ezin dugu sakondu.\nHalako tentsioarekin egonda, ez zaudete erreta egoera horrekin?\nBuelta asko ematen diogu buruari, baina gehiegi gustatzen zaigu errugbia.\nDuela gutxira arte, asko haserretzen nintzen entrenamenduetan eta partiduetan. Orain, beste jarrera bat daukat: entrenamendura datozenei ahalik eta zuku handiena ateratzea. Orain arte 15 entremanendu on egin ditugu. Mamitsuak. Eta horrekin geratzen naiz. Gauza positiboekin.\nFaktore horiek guztiak kontuan hartuta, ze helburu zehaztu duzue denboraldirako?\nKirol emaitzei begira egon barik, disfrutatzea da gure asmoa. Helburu zehatzak ipini aurretik, jokalariekin banan-banan egin behar dut berba, euren konpromiso maila norainokoa den jakiteko. Horren arabera eta emaitzen arabera antolatuko dugu denboraldia: zelaietan arrastaka ibili, etxeko partiduak irabazi, itxura ona eman... Jokalarien konpromisoa %100 bada, emaitza onak errazago lortuko ditugu.\nOraingoz, partiduz partidu joango gara. Helburuak partiduka zehaztuko ditugu: taldekako helburuak eta jokalari bakoitzak bete beharreko helburu teknikoak. Hori guztiori ondo egiten badugu, lehia asko irabaziko ditugu.\nAskotan egin izan dituzue errugbi talderako jokalariak lortzeko deialdiak. Mojategi bezalako zelaia izanda, ez dira askorik animatzen.\nArrasaten guztiok dakite Mojategin errugbian jokatzeko zelai ikaragarria daukagula. Baina partiduetara animatzera ohikoak joaten dira: jokalari ohiak, etxekoak, lagunak, senitartekoak... Eta eskerrak haiei, harmailetan giro apur bat ipintzen dute-eta. ARTko ateak beti daude zabalik, errugbia ezagutu gura duten guztiendako.\nEuskadiko txapelketan jokatuko duzue. Guztira, 17 talde.\nBi multzotan banatu gaituzte Euskadiko txapelketan: zortzi talde baten eta bederatzi bestean. Gu azken horretan gaude. Lehen fasea itzuli batekoa izango da. Bigarrenean, bi multzoetako onenek jokatuko dute alde batetik eta txarrenek bestetik. Azken horiekin egongo gara gu: gure maila bereko taldeekin. Lehen fasean sufritu egingo dugu, talde indartsuagoen kontrako partiduetan.


“Gehiago, gehiagorekin eta gehiagotan” lelopean aurkeztu dute Euskaraldiaren 2. edizioa – KULTUR SHAREA\n2020ko azaroaren 20tik abenduaren 4ra egingo da eta ahobizi eta belarriprest herritarren ariketaz gain, taldeetan hizkuntza ohiturak aldatzeko aukera izango dute era guztietako entitateetako kideek.\nDonostiako San Telmo museoan aurkeztu da urtebete barru, 2020ko azaroaren 20an, hasiko den Euskaraldiaren bigarren edizioa. Bertan, hurrengo Euskaraldiak izango dituen ezaugarri nagusiak aurkeztu dituzte antolatzaile eta sustatzaileek. Hala, bigarren edizio honetan, ahobizi eta belarriprest herritarren ariketaz gain, taldeetan hizkuntza ohiturak aldatzeko aukera izango dute era guztietako entitateetako kideek hamabost egunez (lantokietan, enpresetan, administrazio publikoan, herrietako asanbladetan, kultur zein kirol taldeetan… aukera emango die ahobizi eta belarriprestei eremu berrietan inertziak apurtu eta hizkuntza ohitura berriak barneratzeko). Horretarako, Euskaraldian garrantzi berezia hartuko duen kontzeptu berri bat sortu da: arigunea. Euskaraz aritzeko babesgune modura osatutako ariguneak izango dira ariketa sozialean taldean jarduteko aukera emango duten espazioak.\nAurkezpenean azaldu dutenez, oraindik aurrera entitateek Euskaraldian inskribatu eta ariketarako martxan jarriko dituzten ariguneen berri eman dezakete. Izen-emate honekin irekitzen da mota guztietako entitateek Euskaraldiari begira lanketa egiten hasteko aldia.\nBestalde, ekimenaren bigarren edizioaren leloa aurkezteko baliatu dute Euskaraldiaren bultzatzaileek ekitaldia. “Gehiago, gehiagorekin, gehiagotan” lelopean Euskaraldiaren bigarren edizioak hainbat berritasun izango dituela azpimarratu dute. Lehen edizioaren balorazioan aipatu modura, ibilbide luzeko ekimena izateko sortu zen Euskaraldia eta edizioz edizio urrats berriak ematea da helburua.\nTags: ariguneak, Euskaraldia\nAndoni Egañak 1999ko abenduan Hernanin, egin zuen bertso saio oso bat argitaratu dute\nLarunbatean abiatuko da Lekeitioko 42. Euskal Zine Bilera


Hiru gai nagusi 'Jakin'en azken zenbakian\n2020ko apirilaren 05a, igandea | Ordua Euskal Herrian 10:28:04\nBatzuen artean ::Jakin 172\nKalean da Jakin aldizkariaren 172. zenbakia. Bihilabetekariak ez du gai nagusirik landu azken zenbaki honetan: horren ordez, “Gaiak” sailean, elkarren arteko loturarik ez duten hiru artikulu plazaratu dituzte. Euskal liburutegi digitalei buruz idatzi dute Gerardo Luzuriagak eta Roberto Kerexetak. Julen Zabalok eta Jean Pierre Massiasek idatzitako artikuluan Euskal Herriko lurralde-gatazka dute hizpide. Xabier Agirre Urteagak berriz, Nazionalismoa biribilgunean artikulua publikatu du. Egunen gurpilean sailean daude, ohiko moduan, arteaz, literaturaz, teknologiaz eta enparauez idatzitako artikuluak.


Herri kultura eta pentsamolde magikoa\nAro Berriko Europa kristauan, erlijioak pentsamolde eta adierazpide modu unibertsala eskaintzen zuen, gauza guztietan ageri zena. Esan daiteke agian astrologia, asmakeria, animismoa eta izadiaren beldurra, alkimia, aztikeria, deabruak hartua izatea, sorginkeria eta sendaketa magikoen sinesteak, horiek guztiak ohiko gauzak zirela garai hartan, eta era berean onartzen zituztela gehientsuenek, izan jende hezia nahiz ezjakina.\nEliza ofizial guztiek sineste monolitikoen ereduak zabaldu nahi izan zituzten; Errefomatik aurrera zabaldu ziren eredu horiek, sermoi, ikasbide, dotrina, erlijio heziketa eta herri misiolarien jardunaren bidez, baina oso zaila da argitzen horrek guztiak zer adierazten zuen hartzailearentzat. Nolanahi ere, azpimarra daiteke oso lotura estuak zeudela, gizartearen maila guztietan, erlijioaren eta ezkutukoaren forma desberdinetan sinestearen artean.\nHerriaren sinesteak eta gogo moldeak Aro Berrian\nSANTUENGANAKO ETA ANDRE MARIAGANAKO DEBOZIOA DIRA HERRI SINESTEEN OINARRIA. ERLIJIOAK ORAINDIK ERE BIZIMODU ARRUNTA TAXUTZEN DU, IZUAK ETA HERIOTZAREN BELDURRAK LEKUA HANDIA DUTEN EUROPA BATEAN.XV., XVI. eta XVII. mendeetan, kristau erlijioa zen masen ideologia; nekazariek eta hiriko behe mailako estamentuek beren lehentasunak izaten zituzten erlijio kontuetan, eta gai ziren erlijio aldaketaren nolakotasuna bultzatu, oztopatu edo aldatzeko.\nBehe mailek erlijio berrikuntzak onartzea, edo haien kontra egitea, delako berrikuntza horren nolakotasunaren eta norainokoarenaraberako gauza izaten zen, eta baita Europako eskualde desberdinetan jokoan ziren eragile politiko eta sozialen araberakoa ere. 1520 ondoko hamarraldian, Alemaniako eskualde gehienetan, herriko jende xehea, meatzariak eta laborariak, gogotik lotu zitzaion Erreformari.\nHerriko tradizioari zegokionez, oso sustraitua zegoen santuen gurtza, hainbeste non Kontraerreformak santuei otoitz egitearen balioa berretsi baitzuen. Kontraerreformaren garaian, Urbano VIII.ak herri kanonizazio arautu gabeak debekatu zituen arren, bazen oraindik sentikortasun ofizialik santutasunaren herri ezagutzarekiko. Santu batzuen gurtza aldatu edo indartu egin zen.\nHala adibidez, senarraren kontinentziaren eredutzat hartu izan zen San Jose. Andre Mariarenganako debozioa berriz, nolakotasunez behintzat, ez zen ia aldatu, eta areagotu ere egin zen.Errealitatearen ia alde guztietara iristen zen erlijioa, bai Europan, bai beste zibilizazioetan ere; sinesteak oraindik ere oso agerikoak ziren kultura bizitzan edo eguneroko bizimoduaren agerraldietan. Era horretan, inoiz baino zabalduagoa eta hedatuagoa zegoen debozio erlijiosoa. Garai honetan ez zegoen, ezta erlijio mailan ere, irakaskuntza arauturik, hitzaren gaurko zentzuan. Alabaina, analfabetismoa gorabehera –nekazarien artean zegoen batez ere analfabetismoa zabaldua–, oso indar handia zuen elizak kulturaren zabalkundean, eta predikuaren bitartez irakasten zuten elizgizonek. Alde horretatik, frantziskotar eta domingotar ordenetako fraideek egin zuten ahaleginik handiena.\nInduljentziak salbamen aukerak ugaritzen zituzten txeke modukoak ziren; horrelaxe hartzen zituen behintzat herriak. Herriaren masek harreman etengabea behar zuten izan mundu sakratuarekin; horregatik, asko ugaritu ziren erromesaldiak eta erlikien gurtza.\nBaina, seguraski, izua, heriotzaren beldurra eta kontsolamenduaren bilaketa nagusi ziren sentikortasuna zen herri debozioaren ezaugarri nabarmenena. Jesukristoren nekaldiaren gurtza hedatu zen; oinazea islatzen zuten gaiek biziki erakartzen zuten herria.\nXehe-xehe agertzen zuten predikariek, alderdi morbosoak ere sarritan erantsiz, Jesukristoren nekaldia. Heriotza lehen mailan zegoen beti, irrikaz irakurtzen ziren kristaua heriotza on baterako prestatzen zuten liburuak.\nHerri kultura Aro Berrian\nKULTURAREN SEKULARTZEA, ETA HUMANISMOAREN OINARRI ZIREN HASTAPEN ARRAZIONALISTAK, ELITEENGANA BAIZIK EZ ZIREN IRITSI. BIZI-BIZIRIK DIRAU HERRI XEHEAREN KULTURAK.Ahozko literaturarekin, jolasarekin, inauteriarekin eta dibertsioarekin lotu zen herri kultura; elitezko kultura bakar baten mendean zegoen, eta hura berriz lanaren etikarekin, neurrizkotasunarekin, hezkuntza eta arrazionaltasunarekin bat zetorren batez ere.\nGizarteko maila behereneko kultura aldakorra zen ordea, eta arrazionaltasunaren, alfabetizazioaren, modernotasunaren aldera egin zuen, eta azkenean haiek jabetuko ziren, berez, kontinenteko zibilizazio oroz.\nHerriaren jolasaldiei dagokionez, ezin da neurtu zein balio zuten adibidez musikak, dantzak eta jaialdiek Aro Berriko jendearen eguneroko bizimoduan. Ezin ukatuzkoa da halere bat-bateko musika, zale huts zirenek interpretatzen zutena, eta, zehatzago, abestiak, eguneroko gauza zirela. Margolari eta eskultoreei dagokienez, eta arkitektoak alde batera utzita, ez zegoen seguraski herri merkaturik.Txerpolariek eta inprimatzaileek saltzen zituzten liburuxka eta idatzi ugarietan ere islatzen da herriaren letretako kultura. Alfabetizazioaren eta hezkuntzaren hedatzeak, agintariek diziplina morala eta soziala hobetzeko zuten nahiari loturik izan zuen eraginik, dudarik gabe, erlijio sinesteekin zerikusia zuten herri jarreretan. Azpimarra daitezke adibidez Erreforma eta hasierako Kontraerreformaren ageriko ondorioa izan zela garai hartan laiko ezjakinen sineskeria, idolozalekeria eta ezkutuko paganismotzat jotzen zena desagertaraztea.\nXIII. MENDETIK AURRERA JO ZUTEN GORENA EZKUTUKO MAGIAK ETA MAGIA BELTZAK, ETA XVI.MENDEKO INKISIZIOAREN KRONIKETAN IZAN ZUTEN BATEZ ERE LEKUA. ITALIAN, BERPIZKUNDEAREN GARAIAN, ASKO ERABILI ZEN MAGIA.Hasteko, ageriko gauza da zer ulertzen dugun pentsamolde magikoa esaten dugunean: fenomenoak agertzeko izadiaz gaindiko kausetara jo, eta kausa horietan beretan bilatzea haien konponbidea. Baina berehala konturatuko gara horixe bera dela erlijioak existentziaren aurrean duen jarrera, eta, hortaz, nekez finka daiteke magiaren eta erlijioaren ikusmoldearen arteko muga. Magia bere sistema propioa sortzen saiatzen da, eta, magiazko jardun batzuk, okerreko bidetik bada ere, alkimia adibidez, har daitezke gerora zientzialariek frogaturiko saioen aitzindari gisa. Oso erraz igarotzen da batetik bestera da magiaren eta erlijioaren arteko muga, eta, hain zuzen ere, sarritan igaro zen XVI. mendean. Alde bereizgarriei dagokienez, erabakigarria da izadiaz gaindiko indarrekiko erlazio pertsonalen nolakotasuna; kristautasunari begiratuz gero, ikusiko dugu Jainkoaren ardurapean jartzen duela kristauak bere burua: eritasunen kontra edo uzta txarren kontra, erreguzko erromesaldiak eta penitentziazko prozesioak egiten dira. Gaitz horien kontra, aztikerien bidez izadiaz gaindiko ahalmenak behartu ditzakeela uste du pentsamolde magikoak. Baina otoitz egiten zuten haiek berek besteek egin zitzaketen aztikerien indarrean sinesteak, horrek pentsamolde magikoaren baitan sartzen zituen; izan ere, azken finean, magiaren ahalmenean sinesten baitzuten, Jainkoak zilegitzen zuen zerbait balitz bezala, deabruaren indarretik zetorren zerbait alegia.\nDeabrua, XVI. mendeko zibilizazioan, erlijioaren eta mundu magikoaren arteko zubi moduko bat zen. Herriak bezala, klase landuek ere, nobleek eta elizgizonek berek, uste osoa zuten deabruak etengabe esku hartzen zuela gizonen gauzetan. Deabruaren esku hartzeak ohiz kanpoko gauza guztiak azaltzen zituen, garai hartakoezjakintasunak engainutzat hartzen zuen oro, era horretan hutsegiteak eta heziketa falta estaltzen zirela. Gauza jakina denez, Fray Luis de León heresiaz susmagarri zelako atxilotu zuten. Inkisizioaren sistemaren arabera, bere hutsegiteak aitor ditzan agintzen diote. Eta, zer gertatzen da? Harrigarria badirudi ere, aztikeriazko liburu baten erabilera dela-eta, zalantzak aitortuko ditu Fray Luisek.\nBi magia mota bereiz daitezke, magia beltza eta magia zuria. Bada halaber mendi ingurukoetako magia eta hirietako magia: sorginak, gizonezko nahiz emakumezko, mendikoak dira; hirietan berriz aztiak izaten dira, Celestinaren modukoak. Magiak giza bizitzaren alderdi nagusiekin du zerikusia: jakintzarekin, maitasunarekin, sexuarekin, ezbeharrekin, bizi asmoekin eta amets ezinezkoekin.\nSorginkeria eta sorginen kontrako jazarraldia\nSORGINEN ESESTEA OBSESIO BAT IZAN ZEN ARO BERRIAN EUROPAN. USTEZKO SORGINAK MILAKA KONDENATU ZITUZTEN EPAILEEK SUTAN HILTZERA.XVI. mendeko gizonarentzat, deabruak dena nahasten zuen, eta harexei egozten zitzaion gerta zitekeen ezbehar oro. Sorginen eta aztien ahalmen magikoak, jakina, deabruarekin egindako itunetatik zetozen, eta, hori zela-eta, eman beharreko ordaina heriotza izatea –nomalean sutan erreta–, hori berez zetorren. Gizarteak sorginak bazirela uste zuen. Sorginen esestea obsesio bat izan zen Europan; Espainian ez zen hainbestekoa izan, epaile zibil frantsesek, alemanek edo ingelesek baino tentu handiagoz jokatu baitzuten inkisidoreek, agian ulertzen zutelako sorginak eta sorginenmundua ez zirela benetako arriskua ez Elizarentzat, ez Hispaniar Monarkia Katolikoa deitu zen monarkia konfesional harentzat.\nAitzitik, Europako gainerako lekuetako epaitegietan, ustezko sorginak milaka kondenatu zituzten sutara. Esaten zenez, deabruarekin ituna egiterakoan, bizkarrean, edo sexuan, marka bat egiten zien hark sorginei azazkalaz, eta animalia bat ematen omen zien opari, haren aurpegia lagun izan zezaten. Sorginkeriaren kontrako zapalkuntza kanpaina berehala geratu zen Inkisizioko agintarien eskueran, eta laister lortu zuen aita santuaren onespena. Ustezko errudun haiek emakumezkoak ziren gehienak, eta, hala, emakume sorginen ehiza bihurtu zen sorginkeriaren kontrako kanpaina. Alemania, Frantzia, Suitza, Ingalaterra, Italiako iparraldea eta Eskozia izan ziren sorginen ehiza gogorrena izan zen eskualdeak. Oro har, indar handiagoa izan zuen Europa protestantean katolikoan baino, Frantzian izan ezik, eta azpimarratzekoa da oso eskasa izan zela Espainian eta Irlandan.\nAski izaten zen ustezko sorginaren kontra bi lekukoren adierazpena, haren epaia erabakitzeko. Aztien eta sorginen kontrako prozesu luzeak bestelako itxura hartu zuen teologoek, aho batez denek, sorginen ahalmenak asmatutzat hartu ezik, aitzitik, guztiz benetakotzat jo zituztenean, deabruaren laguntza zela bide. Aski ziren adierazpen anonimoak epaiketak abian jartzeko.\nHaurren eta adimen gutxikoen adierazpenak ere baliozkotzat hartzen ziren. Oinazea zen aitorpenak lortzeko biderik hoberena; eta, sorginkeria, deabruarekin egindako ituna izanik, heresiaren alorrean sartzen zenez gero, ondorengo pena sutan erretzea besterik ezin zen izan, eta, ahal zelarik, geldiro erretzea.


otsaila | 2010 | Mendiko behatokia\n2010(e)ko otsailaren 25a\nIrrati erromesak gonbita -eta 10-\nErromes etorri zen Euskadi Irratia hasiberritan, urtebete eskasean, Joxe Mari Oterminek pentsatu zuelako, uste behinikbehin, orduerdiz berak zuzentzen zuen musika klasikoaren tartea, nik ordubetez egin nezakeela. Ezbaien dantzan sartu nindun lagunak, 40 urte beteberriak nituen honek, saltsa handixkoa ikusten niolako, astean bost egunez, ordubeteko musika klasiko saio oparoa prestatzeari. Lana, berez ta bere horretan, atsedenezkoa ta patxadan hartzekoa zirudidan. Baina, eskolak eta seminarioko tutoregoak, Segura irratiko meza eta beste asteburuko emanaldiek, utziko ote zidaten tarterik? Eta materiala, diskak nola bidali, edo Donostiraino nola eraman, nola grabatu eguneroko saioa, nola bidali irratiko kontrolera nire lanaren kopia, noiz grabatu\n2010(e)ko otsailaren 23a\nMezanagusiaren urteak -8-\n1946tik, ikusi genuenez, uztailetik aurrera hain justu, Donostiako Radio San Sebastian irratiak iganderoko mezanagusia eman ohi zuen. Gaisoen aldeko meza: gerora, baita arrantzaleentzat ere, itsasotik meza jarrai ahal izateko. Arazoak zituzten Telefonikako alanbre aspaldiko haiekin. 1948an, Diputazioari laguntza eskatuz eta, 5 mila pezeta lortu zituzten, alanbreria berritu eta telefono seinalea garbiago iritsi zedin.\nUrteak aurrera, gero eta estimazio zabalagoa irabazten joan zen iganderoko irrati meza. 1952an, Font i Andreu Donostiako Gotzainak aita Guardianoari eskutitza idatzi zion. Gotzaina, katalana bera, Vic-eko semea, jabetuta zegoen nonbait mezaren karietara, hizkuntzaren kontua, benetan kontuan hartzekoa zela, jakinik meza latinez izanda, ta sermoia, orduan homilia ere ez zena, halanola sarrerako ta amaierako hitzak ere gazteleraz izanik, komeni zela jendeak uler ta jaso zezan. Eta, hara hemen Gotzainaren eskaria: “D\n2010(e)ko otsailaren 22a\nZaletasuna koanto -7-\nAtzo nioenez, Erriberrin zein tamainako zaletasuna izan genuenaz jabetzeko, honakoa nahi nuke konta. Frontoian palaz egin nahi bagenuen\n2010(e)ko otsailaren 21a\nIrrati zaletasunik -6-\n10 urte beteberritan nentorren Arantzazura, Amezketa utzita. Etxeko irrati beltxean ezer gutxi zen nire jaramonik merezi zuenik. Arantzazuko 3 urteetan ostiral santu batez ipini ziguten irratitik entzuteko\n2010(e)ko otsailaren 19a\nIrratia bigarrenez erromes -5-\nLehenbizikoa 1934an izan bazen, hurrengo urtean ere, 1935ean, Ama Birjinaren egunean eman omen zuten Arantzazuko elizkizun nagusia. Gustatu nonbait. Baina, hurrengoan, 1936an, gerra piztuberria zen. Gauza asko eten ziren, eta etenaldi luzetxoa ere gertatu bai.\nHala ere, Donostiako Irratiak nahi zuen lotura fijotxoagorik soldatu Arantzazuko elizkizunek entzuleengan tirazorik sortzen zuenez, irratiz ematen saiatzeak irabazirik ekarriko ziolakoan. Arantzazuko nagusiari eskatu bide zion, Irratiak egin eskabidea hobeto kontsidera zezaten, Madril aldera idatzi eta eskaria bidera zezan. Hala, 1944ko maiatzaren 27an, Arantzazuko Guardianoak Madrilgo Gobernura idatziko du:\n2010(e)ko otsailaren 18a\nIrratia entzutea bekatu? -4-\nKomentuetako disziplina estua eta, ia ordu guztiak isiltasun soil totalekoak izateak eta hainbat orduen kontrolak, ezin zuen ametitu irratirik. Noski bazituela bere onurak: haiexek aprobetxa ahalko ziren, neurri apal batean bederen. Bihar saiako naiz irratiarekiko nire esperientzia azaltzen, baina gerraosteko gure komentuetako legedian nola zabal zekiokeen leihatiltxorik irratiari nahi nuke ikusi, orduko normamoldeak errepasatuz.\nGure komentuetan irratia noiz sartu ote zenik, ez da argi ageri. Jakina, Arantzazuko zoko erretiratuan baino askozaz lehenago entzungo zuten Bilboko Iralaberriko fraileek edo Donostin Atotxakoek: guztiz normala dirudit hala izango zela pentsatzea. Jakin, ez dakigu. Probintziako Kapitulu deitu Biltzarrean hitzegin zela bai, Erromako frantziskotar guztion aita Generalaren normak zabaltzeko. Baina ez da ageri Batzarreko Aktetan. Lehen normabidea, aita Julio Egiluz probintzialak eman du, 1943ko irailaren 14an (nik 3 hilabete jaioberritako nituenean):\n2010(e)ko otsailaren 17a\nIrrati aztarrikan -3-\nNoiztxu hasi ote zen irratia gure inguruotan? Egungo aurrerapen hain azkarrak eskuartean ikustean, umeen eskutan ere halako trastetxo sorginkeriazkoak begitantzean eta, haurtzaroko kontuak ekartzen ditugu akordutara, orduan eta harrituago gelditzeko.\n1924ko abenduaren 15ean lortu omen zuen baimena Donostiako Uni\n2010(e)ko otsailaren 16a\nIrratia erromestu zenekoa -2-\n1934-09-09koa dugu data gogoangarria. Bilboko ta Donostiako Uni\n2010(e)ko otsailaren 15a\nErromes, zein eta irratia! -1-\nIrratiak, bai, badu bere historia propiala Arantzazu mendarteko txoko honekin uztarturik. Oraindik ez du hautsi, ez du dibortziorik eskatu behinik behin.\nHain justu, gure irrati lotura horietako batek, zilar ezteiak ospatu ahal izan ditu 2010 honen abieran, bigarren igandea genuen urtarrilaren 10ean. ARANTZAZU errebistan Kronikariak halaxe gogoratzen zuen:\nGaurkoan dakargun ospakizuna apalagoa da eta txikiagoa, baina, zalantzarik gabe, nabarmentzekoa. Urtarrilaren 10ean Jesusen Bataioa ospatuz, Arantzazutik Euskadi Irratiz ematen den mezak 25 urte bete ditu. 1985ean hasi zen Jesusen Bataioaren festa egunean. Harrezkero, aldaketak aldaketa, igande eta jai egun guztietan iritsi da meza hau Euskal Herriko etxe eta zoko askotara. Pello Zabalak eta I


Udalak, kiroldegiko garbiketa zerbitzua lizitaziora atera du. — Berbia\nUdalak, kiroldegiko garbiketa zerbitzua lizitaziora atera du.\nEskaintzak aurkezteko epea, uztailaren 18an amaitzen da.\nBerez, 2009an bukatu behar zen, Udalak Garbilan enpresarekin zuen zerbitzu kontratua. 2003an izenpetu ziren lau urteko hitzarmena, bi aldeen adostasunez beste bi urtetarako luzatu baitzen.\nGaia bideratzeko, kiroldegiko garbitze zerbitzuak lizitaziora ateratzea erabaki da eta hartarako iragarkia, Gipuzkoako Aldizkari Ofizialean argitaratu da jada. Horrela, interesa duten enpresentzako proposamenak aurkezteko epea ireki da.\nEnpresek, beren eskaintzak, hiru sobre edo gutunazaletan aurkeztu behar dituzte; lehenean, enpresaren nortasun juridikoa eta kontratatzeko ahalmena egiaztatzen duten dokumentuak aurkeztu beharko dira, bigarrenean, egingo dituzten lanen azalpen memoria eta hirugarrenean berriz, proposamen ekonomikoa.\nAzken hau, eskaintza ekonomikoa da gehien baloratuko dena, 100 puntutik 55 eskuratzeko aukera emango baitu, baina memoria teknikoa ere garrantzitsua izango da, erabakigarriak izan daitezkeen 45 puntu emango baititu. Hala, makineria nahiz tresneria aldetik proposatzen diren baliabide teknikoak, zerbitzu koordinazioa bai kiroldegiarekin eta baita zerbitzuko langileekin, kontratuaren ikuskapen eta kontrola, metodologia, kalitatea eta plangintza eta proposatutako hobekuntzak baloratuko dira.\nEskaintzen balorazioan berdinketarik balego, pertsonalean minusbaliatuak izatea, gizarteratze eta laneratzea helburu duen enpresa izatea edota bidezko merkataritzako erakundetzat onartutako enpresa izatea bereziki baloratuko dira.\nLizitazio baldintzetan, egun kiroldegian lanean ari diren langileen kontratazioa ere jaso da. Lau dira, bertan lanean ari garbitzaileak eta kontratatuko den enpresak hauen kargu hartu beharko du.\nKontratuaren lizitazio prezioa ere mugatu da eta orduko 18,10 euroko gehienezko prezioa finkatu du udalak. Horri, BEZa erantsi beharko zaio. Enpresek gehienezko prezio horren pareko edo bajuagoko eskaintzak egin beharko dituzte kontutan hartuak izan daitezen.\nUdala eta aukeratzen den garbiketa enpresaren arteko zerbitzu kontratua, bi urtetarako izango da hasieran, beste bi urtez luzatu daitekeelarik.\nKiroldegiko garbiketa zerbitzuaren inguruko xehetasunak, baldintza zerrenda osoa, udal bulegoetan eta udal webguenko kontratazio atalean eskuratu daiteke. Eskaintzak ere, udaletxeko bulegoetan presentatu behar dira, horretarako azken eguna, uztailaren 17a izango dela kontutan hartuta.


Sukaldean eta janari osasuntsuan aurrezteko aholkuak | Consumer\nSukaldean eta janari osasuntsuan aurrezteko aholkuak\nJangarriak erostean, produktu merke batzuk erostea proposa dezakegu, baina horrek ez du esan nahi kalitaterik ez dutenik.\nSukaldaritza onak sortzen duen plazeraz gain, jaten duguna osasungarria dela ziurtatzeak bizitza osasuntsua izaten eta gaixotasunak saihesten lagun diezaguke.\nBaina horrek ez du esan nahi produktu garestiak edo prezio debekagarrikoak erosi behar ditugunik. Batzuetan ez gara konturatzen osasuntsu eta ondo jateko ez dela zertan nahastu elikagai exotikoak erosteko edo oso prestatutako errezetak prestatzeko. Izan ere, jatetxe berri batzuetan joera bat dago: sukaldaritza tradizionala berreskuratzea, “betiko” etxeko errezetak. Etxeko janaria eskaintzea da asmoa.\nJoera horrek bizitza modernoaren inposizioei aurre egin nahi die, gero eta zailagoa baita etxean jatea eta sukaldean denbora luzea eskatzen duten platerak prestatzea. Hori dela eta, produktu izoztuen edo aurrez prestatutako plateren arrakasta.\nBaina ez dago arrazoirik etxean bazkaltzen dugunean baliabide horietara jotzeko. Otordu tradizionalak modu erraz eta praktikoan ere presta ditzakegu. Hona hemen aholku batzuk:\n-Elikagaiak erostean, eskaintzan daudenei eta garaiko fruta eta barazkiei erreparatuko diegu. Produktu horiekin plater hauek prestatuko ditugu: entsaladak, barazki-egosiak, fruta-postreak, etab. Jaki errazak eta aldi berean osasungarriak dira. Gainera, barazkiak errezeta askotan erabil daitezke, bai elikagai nagusi gisa, bai hornigai gisa.\n-Baliteke arazoren bat izatea erosketak egitera joatea, astirik ez dugulako. Familiakoekin eta lagunekin lan hori banatzea da aukera bat, erosketak egitera joateko txandak ezar ditzagun. Hala, guk hainbat lagunentzako erosketak egiten ditugunean egingo ditugu, eta pertsona horiek ezin ditugunean erosiko ditugu.\n-Era berean, hainbat pertsonaren artean txandak ezar ditzakegu eguneko janaria prestatzeko. Kalitatezko jakiak eta ondo prestatuak jan ahal izatea da asmoa.\n-Sukaldea piztean, eguraldia aprobetxatuko dugu. Ideia ona da hainbat plater batera prestatzea, sukaldeko plaka batzuk erabiliz elikagaiak frijitzeko edo irakiteko.\njan sukaldea zaparrada


Italiako Giroa zuzenean, ETB1en eta eitb.eus-en maiatzaren 6tik aurrera\nPublikatuta: 2022/05/05 11:16 (UTC+2) Azken eguneratzea: 2022/05/09 08:04 (UTC+2)\nFermin Aramendik, Alfontso Arroiok eta Alessandro Rutak "Ez da Giro!" saio berezia eskainiko dute egunero ETB1en. Gainera, jardunaldiz-jardunaldi lasterketaren jarraipen zabala egingo dute Jose Mari Apaolazak Euskadi Irratian eta Dani Egañak Radio Euskadin.\nItaliako Giroa, maiatzaren 6tik 29ra, ETB1en eta eitb.eus atarian\nJarraitu Giroa zuzenean\nMaiatzaren 6tik 29ra bitartean jokatuko da aurten Italiako Giroaren 105. edizioa eta ETB1ek eta eitb.eus-ek zuzenenean eskainiko dituzte etapa guztiak. Gainera, Euskadi Irratian eta Radio Euskadin, maglia larrosaren lasterketari gertuko jarraipena egingo diote egunero; Jose Mari Apaolazak eta Dani Egañak ekarriko dute informazio eguneratua.\nTelebistako emanaldia "Ez Da Giro!" saioaren barruan eskainiko da 15:00etatik aurrera, ETB1en. Alabaina, etapa asko lehenagotik jarraitu ahal izango ditugu ETB4n, egunaren arabera, 13:30ean, 14:00etan edota 14:30ean hasita. Online, EITBren appean eta webgunean, "Zuzenean" atalean, oso-osorik ikusi ahalko dira etapak.\n"Ez Da Giro!" saioan esatari eta aditu talde zabala bilduko da arratsaldero lasterketaren kontakizuna eta analisia egitera. Fermin Aramendi, Alfontso Arroio eta Alessandro Rutari adituak eta gonbidatu bereziak batuko zaizkie egunero platora. Mahai inguruan bilduko dira, besteak beste, Markel Irizar, Egoi Martinez, Unai Osa, Igor Anton, Beñat Intxausti, Mikel Astarloza edota Eugenio Goikoetxea.\nEITBko irratietan ere Giroaren informazio eguneratua emango dute. Jose Mari Apaolazak eta Dani Egañak egingo dute lasterketaren kontakizuna eta jarraipena Euskadi Irratiko eta Radio Euskadiko saio ezberdinetan.


«Teachers, your are a brick in the wall» | erritarrak | GAUR8\n«Teachers, your are a brick in the wall»\nFamilia eta eskola, eskola eta familia. Bi eremu horietan haurrak ikasten du zer egin eta zer ez; nola esan eta nola ez esan; zer saritzen den eta zer zigortu. Gizarte autoritarioetan familiak eta eskolak berdintzen dute ezberdina dena\nPink Floyd-ek 1979an abesten zuen irakasleak adreilu bat gehiago baino ez direla haurrak hezteko (hesitzeko?) gizarteak eraikitzen duen horman. «Hey! Teachers, you're just another brick in the wall». Familiaren ostean, eskola da haurrak sozializatzeko makinariarik sofistikatuena. “Sozializatu” hitzak baditu bi adiera, ezberdinak eta kontrajarriak diren adierak. Batetik gizarteratu esan nahi du, hau da, sozialiazioak gizarte harremanak sortu eta errazten ditu. Baina, bestetik, sozializatzea da indibiduoa komunitate baten arauetara moldatzea, egokitzea, haren mendekoa izatea.\nFamilia eta eskola, eskola eta familia. Bi eremu horietan haurrak ikasten du zer egin eta zer ez; nola esan eta nola ez esan; zer saritzen den eta zer zigortu. Gizarte autoritarioetan familiak eta eskolak berdintzen dute ezberdina dena, homogeneizatu egiten dute, uniformatu, parekatu, asimilatu.\nZenbat eta askeagoa izan gizartea, ordea, eskola bera ere are eta anitzagoa da, askotarikoa, berealdikoa. Eskolak apurka-apurka ikasi du norbanakoa errespetatzen. Eta errespetuak berezkoa du ezagutzea pertsona guztiak ez direla igualak. Eta igualak ez baldin badira, ezin dira hezi modu berean. Heziketa ez da hesian ixtea.\nMaiatzaren 16rako eta 23rako Euskal Autonomia Elkarteko hezkuntza publiko ez-unibertsitarioan deitutako greba deialdietan ez daude bakarrik irakasleak. Hezkuntza bereziko hezitzaileak ere atera dira kalera, eta hezitzaileok ezinbestekoak dira, hain zuzen, ikasle guztiak modu berean ez hezteko eta premia bereziak dituzten haurrak aintzat hartzeko. Terapeuta okupazionalak, dira, fisioterapeutak, zeinu hizkuntzako interpreteak, transkribatzaileak, hezkuntza laguntzako espezialistak. Langile horiek dira eskola inklusiboa kalitatezkoa izan dadin ahalbidetu dezaketen profesionalak. Gelako irakasleek ezin izango lituzkete atenditu premia berezia dituzten ikasleak, pertsonon laguntza eduki ezean.\nLehen greba egunaren bezperan prentsa-artikulua eman zuten argitara Hezkuntza sailburuari zuzenduta. Bertan esaten zuten beren lan-baldintzak oso eskasak direla. Behin-behinekotasuna %58koa dela, eta, ondorioz, 5etik 3k ez duela kontratu iraunkorrik. Lanaldi bukaezinak salatzen zituzten, lan zama handia, erdi mailako teknikarien soldata homologatu gabe dutela, koordinatzeko oztopoak dituztela, eta ez dituztela aitortuta lanagatik sortutako gaixotasunak. Informazioa osatzeko zioten oraindik 2003ko hitzarmenarekin ari direla. Beste arlo batzuetan gertatzen den bezala, osasungintzan esaterako, lan baldintza txarrak izan arren, egunero-egunero ekiten diote lanari bokazioz eta dedikazioz, sentsiblea baita oso eskuen artean duten “langaia”: beharrizan bereziak dituzten haurrak, hurkoak baino zaurgarriagoak, ahulagoak, babes-behar handiagoak dituztenak.\nEskola horma da, oraindik ere. Sozializatu egiten du, homologatu, berdindu. Eskolak ezarri egiten ditu arauak, kanonaren ezaugarriak, ereduak. Horren arabera neurtuko da zer den “normala” eta zer “anormala”, eskola normagilea delako. Horrexegatik da hain garrantzitsua eskolan bertan kontuan hartzea normatik kanpo dauden horiek guztiak. Eta pertsona horiez bereziki arduratzen diren profesionalek zirrikituak zirriborratzen dituzte adreiluen artean, arnasguneak sortzen dituzte horman, eskolaren makinariak horma bertikala eraikitzen duen bitartean.\nLangileok sinatu duten artikulua ikusteak poztu egin nau. Sinatzaile guztiak emakumeak dira, portzierto, eta pentsatu nahi nuke ez dela kasualitatea. •


Gaur, azaroak 2 larunbata, Argentinako 2019ko Euskal Aste Nazionala hasiko da Gaur, azaroak 2 larunbata, Argentinako 2019ko Euskal Aste Nazionala hasiko da\nHome Mundua eta Euskaldunak Euskaldunak munduan Gaur, azaroak 2 larunbata, Argentinako 2019ko Euskal Aste Nazionala hasiko da\nGaur, azaroak 2 larunbata, Argentinako 2019ko Euskal Aste Nazionala hasiko da\nBahía Blancako (Argentina) La Nueva egunkariak, hiri horretako Unión Vasca Sociedad de Socorros Mutuos euskal etxeak Argentinako 2019ko Euskal Aste Nazionala antolatu behar duela adierazten duen artikulu zabal bat argitaratu du gaur.\nZentruak, bere 120. urteurrenean, Argentinako eta mundu osoko euskaldunak hartuko ditu aurretik ere aipatu izan dugun ekitaldi berezi batean. Gaur hasi eta datorren igandean, hilak 10, amaituko da ekitaldi hau.\nUnión Vasca de Bahia Blancaren 120 urte\nGehiagotan esan dugun bezala, Argentinak oso pisu eta balio berezia du euskal diasporaren historian eta, oro har, euskaldunen historian. Ezin dugu ahaztu zainetan euskal odola duten herritar gehien dituen herrialdea dela. Gutxi gora behera, 4.000.000 argentinarrek, Euskaldunen Herrian dute jatorria. Edo, beste modu batera esanda, Argentinan Euskadin baino euskaldun gehiago daudela esan liteke.\nGainera, Argentina da Euskal Etxe gehien dituen munduko herrialdea. Euskaletxeak izeneko webgunean begiratzen badugu, Hego Amerikako herrialde horretan dauden zentroen kopuruari erreparatuz gero, 84 euskal etxe daude.\nUrtez urte, herrialde horretako leku batean eta euskal etxe desberdin batek antolatuta, diasporako euskaldunak beren euskalduntasuna aldarrikatzeko eta ospatzeko biltzen dira. Komunitate bezala batzen dituen festa handia.\nAurkezpen-bideoa, Bahia Blancako Union Vasca webgunea eta La Nueva saioaren informazioa partekatzen ditugu.\nUnión Vascaren webgunea\nLa Nueva – 2019/11/2 – Argentina\nPrevious articleItaliatik pintxo donostiarren eszenaren deskripzio bikaina\nNext articleNational Geographic-ek Idahoko «euskal arima» esploratzen du


Urte berri, zaharrak berri - blogoetak\nUrtats. “Urtats onak!” esaten omen da (edo zen), orain “Urte berri on” esaten duguna.\nUrtats. Urte hasiera, noski, urtearen hastea. Urtearen hatsa nahiago, baina, nik gaur, datorrenak beharko du-eta hatsik franko: 2021a xelebre joan da, joan ere, eta hats labur amaitu du; ea 2022ak zer dakarren.\nAsperra nabari da gure artean, nekea, etsipena; amorrua ere bai, zenbaitetan eta zenbaitengan. 2020ko martxoan heldu berria hamabostaldi txar bateko kontua izango zelakoan geundenok, aise apaldu behar izan ditugu gure aurreikuspen optimista haiek. Jendartea triste sumatzen dut: kezka, ezinegona, ziurgabetasuna.\nGoizeko sei eta erdietan piztu da iratzargailuko irratia, eta ez dut inolako ajerik sumatzen, den eguna izateko. Hemezortzi gradu kanpoan; atzo, Urtezahar, hogeitik gora ziren eguerdian, kanpoan bazkaltzeko moduan. Xelebre bukatu, xelebre hasi –eguraldiari dagokionez–, baina ez gara horretaz kexatzen hasiko. Gosaldu, motxilak hartu eta kanpora: ez da modu txarra urteari hatsa ematen hasteko, horretaz ere kexurik ez.\nErrepidea libre dago, ez dabil inor asko ordu honetan. Hiriko kaleak ere hutsik, gustura dabiltza, 2020ko udaberrian nola, txakurrarekin paseoan dabiltzanak. Udaberria dirudi, baina biluz ageri dira zuhaitzak; negu arraro eta gogor batek hostoberritzeko indarrik gabe utzi dituela esango litzateke benetan udaberria balitz; baina ez, ez da oraindik garaia.\nTren geltokian bizia dago, ordea: txirrindulari andana, beren bizikletekin, aldirietako trenaren zain, batere ajerik gabe horiek ere; eta Madrilerako trenaren zain dagoen jendea, bestalde, bestelako puska batzuekin hauek. Gaupasa eginda etxera bidean diren gutxi batzuk ere bai, nasan. Oro har, argazki bakarra: musukoak musuan, eskukoak eskuan; eta musukoen gainetik begiak, eskukoetan bildurik. Neska bat etorri da, euskaraz, ea ondo ulertu duen galdezka, aldirietakoa ibilbide luzekoaren aurretik ote datorren. Halaxe da, bai; eta biak ala biak ere beren orduan geltokiratu dira. Ibilbide luzeko trenean jende askorik ez, bidaia lasaia izango dela ematen du. Urte berri, asmo berri, idazteko beta –eta gogoa– ere bai, urtats egun honetan.\nTrenez bidaiatzea gozamena da irakurtzea maite duenarentzat: astia, lasaitasuna, erosotasuna. Irakurtzen ari naizen liburua ez ezik, Argia-rekin batera argitaratzen den Larrun-en 269. zenbakia ere ekarri dut gaur aldean, COVID pasaporteari buruzkoa; ordu erditxo batean irakurrita neukan. «Eskubidea dute ez egiteko, baina kasu horretan seguru aski beste era batera bizi beharko dute.» dio, ia bukaeran, Bingen Zupiria Eusko Jaurlaritzaren bozeramaileak txertoa hartu nahi ez dutenei buruz. Gogorra. Txertoen “derrigortasuna”, norberaren eta guztion eskubideak, denon osasuna eta segurtasuna, zein erraz onartu dugun gehienok ditxosozko pasaportea, nola eramaten gaituen egoera gaizto honek hurkoari askotan errezeloz begiratzera, are epaitzera ere zenbaitetan… Zenbat eta zenbat hausnargai ale horretan! Bertan esaten diren guztiekin ados egon zein ez, ale gomendagarria, zinez, Larrun-en 269. zenbaki hori.\nUrtats eguneko trenera berriz, gaur ere.\nTreneko bidaiari bati –neska gaztea, ilehoria– musukoak ez dio sudur punta estaltzen. Treneko begiratzaileak –neskaren aita izateko adina duen gizaseme heldua, burusoila– musukoa “behar bezala” janzteko esan dio. Ezetz, neskak. Ondo janzteko, begiratzaileak. Ezetz, neskak… medikuak baimena eman diola maskara sudurra bistan ibiltzeko. Paperak? Paperik ez. “Si usted no se cubre la nariz, se baja en Valladolid”, begiratzaileak (Bejondeiola, hik baino errazago egiten ditik koplak gizon honek!). “Tú eres un poco tonto, ¿no?”, neskak, bagoiko bidaiariei begira bidenabar, konplizitate bila edo. Liskarra jarrita dago: begiratzaileak, berak duela agintea trenean, eta ezin duela neska postura horretan eraman; neska ere berean, bera ez duela inork aterako trenetik, eskubidea duela musukoa daraman bezala eramateko. Gizonak, bere artean, “Belarrondoko batzuk behar hituen hik, baina ez zizkinan inork eman behar zen garaian!”. Neskak, bere baitan, “Uste al duk ni trenetik hola-hola bidaliko nauala, fatxa nazkagarri horrek!?”.\nValladoliden, polizia bikotea igo da trenera. Eztabaida berritu besterik ez da egin. Begiratzaileak, ezin duela neska horrela eraman trenean, baina aukera emanez tratu bat egiteko: maskara ondo janztera konprometitzen bada, berak ez duela eragozpenik jarriko. Neskak, berriz –orain saiatzen da musukoari goraxeago eusten, poliziak aurrean dituela–, berak gaixotasun bat duela eta bere eskubidea dela horrela ibiltzea; arnasa hartu ezean hil egingo dela diote neskaren lagunek, denek batera, treneko langileari uhuka. Trena, geldirik; gainontzeko bidaiariok, isilik. Badira kexatzen hasi direnak, konexioren bat galtzeko arriskuan direla eta. Neskak ere hegazkin bat hartu behar omen du, hala dio orain, bera “oso bidaiatua” dela esan digu behin baino gehiagotan, eta inon ez duela arazorik izan musukoa eramateko moduagatik (“He viajado tela, y nunca, nunca he tenido problemas por la mascarilla!”). Poliziek ez dakite zer egin; begiratzaileak amore ematea gustatuko litzaieke, horixe errazena beraientzat. Denbora aurrera doa eta trena geldirik dago. Ordu laurden bat-edo geroago, poliziek alde egin dute trenetik; ez dakit salaketarik jarrita edo ez, baina bestelako bortxarik baliatu gabe. Trena hamar minutu berandu iritsi da Madrilera. Nasan, begiratzailea bakarrik pasatu da neska taldearen aurretik: “Si estás amargado, vete a casa”, uhuka haiek.\nBestela uste banuen ere, tren bidaia ez zen guztiz lasaia izan; garai xelebre hauen ajeak.\nKanaria Handiko Agaeten bada Maipés izeneko nekropoli bat –700 inguru hilobi–, orain dela 3.000 urteko sumendi baten erupzioaren lekuko den laba eremu batean. Duela 1.000-1.300 urteko kanariarrek Maipésekoa bezalako laba eremuetan “lurperatzen” zituzten beren hildakoak, laba eremuotan eraikitzen zituzten kono enbor formako hilobiak –handienek 3 m garai eta 8 m-ko diametroa ere badute–, malpais horretako arroka bolkanikoekin. Nekropoliaren azalera kilometro koadro batekoa da eta bisita osoa aire zabalean egiten da. Bada, pandemia dela-eta, urte eta erdiz egon da itxita gunea –itxita erabat, ez edukiera nola edo hala mugaturik–, hala dio sarreran txartelak saltzen dituen andreak.\nEta itxialdi horrek Urtezahar eguneko kontu bat ekarri dit gogora. Andoaingo garbigunean –eta beste askotan–, bada “Berrerabilgune” izeneko leku berezi bat, sarreran. Berrerabilgune horretan, ibili dabiltzan tresna eta aparatuak utz daitezke; edo liburuak, edo bizikletak, edo jostailuak, edo altzariak… zuk nahi ezik beste norbaitek gustura hartuko lituzkeen gauzak, oro har. Hor utzitako objektuak beste edonork eraman ditzake gero, eta, hartara, hondakinen kopurua murriztu egiten da nolabait. Ideia polita, oso… Berrerabilgunea garbigunearen sarreran dagoen lokal bat da, leihoz inguratua (barruan dagoen guztia bistan da behintzat), eta orain –2021eko abenduaren 31– giltzaz itxita; duela urtebete, omen, aurki izango da urte eta erdi ere, azkar joaten da denbora. Langileari galdetuta, COVIDagatik dela dio. Nola COVIDagatik? Bai, COVIDagatik… –oso argi dauka, normala iruditzen zaio zerbitzua COVIDagatik itxita egotea:– Urtebete da itxita dagoela. Urtebete? Bai, badakizu, kutsatze arriskua… hasieran jende asko hil zen!\nUrtebetetik gora, beraz, itxita dagoela garbiguneko berrerabilgunea. Kutsatzeko arriskuagatik, omen. Era berean, eta egun zabalik dagoen arren, urte eta erdiz itxita egon da Maipéseko nekropolia. Kutsatzeko arriskua ote zen, hemen ere?\nLogika berarekin, ez ote lukete itxita behar eskolek, tabernek, zinemek, kiroldegiek, liburutegiek…? Ez ote dira hauetako asko eta asko ixteko arrazoiak pandemiaren izenean asmatu aitzakia merkeak, beste zerbaiten estalgarri?\naitzakiak, berrerabilgunea, bidaia, COVID-19, garbigunea, itxialdia, nekropolia, pandemia, trenak, turismoa


Itelazpik, Eusko Jaurlaritzaren telekomunikazioen sozietateak, lanbide heziketako ikastetxe publikoetako ikasleen bi proiektu teknologiko saritu ditu - Eusko Jaurlaritza - Euskadi.eus\nEkimena Ikaslan Euskadiren eta Itelazpiren arteko lankidetza-hitzarmenaren barruan sartzen da. Bi proiektu onenak saritu dira, 1.000 eta 500 euroko zuzkidurarekin\nLehenengo sariak, CIFP Bidasoa LHII ikastetxeko ikasle batek garatutakoa, irratizaleentzako DMR sistema baten diseinua aitortzen du\nBigarren sariak, Santurtziko CIFP San Jorge LHII ikastetxeko ikasle batek garatutakoa, MESH teknologiarekin garatutako mugikortasun-komunikazioko sistema baten diseinua aitortzen du\nItelazpik, Eusko Jaurlaritzaren telekomunikazioen sozietateak, “Itelazpi FP-Pública/LH-Publikoa Sariak” banatu ditu, lehenengoz. Sariak Telekomunikazio eta Informatika Sistemak espezialitateko Lanbide Heziketako ikastetxe publikoetako ikasleek aurkeztutako gradu amaierako bi proiektu onenak aintzatesten ditu. Matxalen Lauzirika Itelazpiko zuzendari nagusiak banatu ditu sariak. Jose Manuel Gonzalez Bizkaiko Ikaslaneko presidentea izan da ekitaldian, Arabako eta Gipuzkoako Ikaslanen ordezkaritzetako ordezkariekin batera.\nLehenengo saria, 1.000 eurokoa, Gipuzkoako CIFP Bidasoa LHII ikastetxeko Luis E. Herraiz ikasleari egokitu zaio. Sarituak "EA2RKB-1 irrati-zaleentzako DMR errepikagailu digitala" izeneko proiektua aurkeztu du. Proiektu horren irismena irrati-zaleentzako errepikagailu bat diseinatzea, muntatzea, instalatzea, martxan jartzea eta legeztatzea izan da, Bidasoa aldean estaldura duela, DMR TIER II teknologian oinarrituta dago. Teknologia hori TETRA teknologia nagusiaren (TIER III) azpitik dagoen maila da komunikazio kritikoen esparruan. Itelazpik TETRA sare publikoa kudeatzen du, batez ere MetroBilbao eta Euskotren tren-enpresei, Bilboko Ur Partzuergoari eta Eusko Jaurlaritzako Meteorologia Sailari zerbitzua ematen diena.\nBigarren saria, 500 eurokoa, Javier Sáez Rojo ikaslearena izan da, Santurtziko CIFP San Jorge LHII zentrokoa. Proiektuaren irismena sareko eta ikus-entzunezko azpiegitura bat diseinatzea eta ezartzea, mugikortasuneko gailuei informazioa eman ahal izateko izan da. Haririk gabeko konektibitate uniformea bermatzen duen WIFI MESH teknologiaren pean garatu da proiektua. Proiektuaren aplikazio-gunea bide-segurtasuna hobetzea da, oinezkoena zein gidariena.\n“Itelazpi FP-Pública/LH-Publikoa Saria” Itelazpik eta Ikaslan Euskadi Lanbide Heziketako Ikastetxe Publikoen Elkarteak 2018an sinatutako lankidetza-hitzarmenaren barruan sartzen da. Eusko Jaurlaritzaren telekomunikazioen sozietateak garrantzitsutzat jotzen du gure izaerako erakunde batek gizarteari egin diezaiokeen ekarpena pertsonen prestakuntzaren arloan, Itelazpik partekatu beharreko ezagutza metatzen duen eremuetan. Hori da bi erakundeen artean hasitako harremanari eusten dion zutabea, eta haren mugarrietako bat da gradu-amaierako proiektu onenak aitortzeko urteko saria.\nItelazpik eskerrak eman nahi dizkie parte hartu duten ikasleei eta kide diren ikastetxeei ere, ikaskuntzarekiko erakutsi duten ahaleginagatik eta konpromisoagatik. Halaber, Ikaslan Euskadik ekimen honen koordinazioan egindako lana aitortu nahi dugu eta, baita, hitzarmenaren esparruan garatutako gainerako gaietan izan duen jarrera ere.


Zer dudan Steve Jobsen, edo Appleren, aurka — Eibar.ORG | Eibarko peoria\nHemen zaude: Hasiera / Blogak / e-gorblog / Zer dudan Steve Jobsen, edo Appleren, aurka\netiketak: informatika, Apple, Steve Jobs\nDiozun gehienarekin ados nago, guztiarekin ez esatearren. Eta gauza bat gehitu nahi nuke: Britaniar zientzialariek Apple-zaleen burmuinak MRI eskanerren bitartez aztertu dituzte eta Apple-ek extasi erlijiosoak kitzikatzen dituen burmuineko eremu berberak pizten dituela ikusi dute. http://www.bbc.co.uk/news/business-13416598\nAnder (etxondoko) dio:\nBikaina artikulua. Amaieran diozunaren inguruan ulertu beharrekoa da produktu elitista batean dirutza bat utzi duenak zailtasun larriak izatea bere buruari harrika egiteko. Bizitza honetan joera handiegia dugu hartu ditugun erabakiak justifikatzen.\nNik ez dut uste hori App Store-aren meritua denik, baizik eta Android-ena. App Store-an ordainpeko apikazioen portzentajea askoz handiagoa da Androiden Market-ean baino (artikulu honen arabera, bikoitza, %57 Market-ean eta %23-28 App Store-an; artikuluak duela urte betekoa da, baina ez dut uste egoera hainbeste aldatuko zenik), eta ordainpekoak ere merkeagoak dira Market-ean (artikulu beraren arabera). Eta orokorrean, Appleren erabiltzaileak ohituago daude aplikazioengatik ordaintzera, normala, aparatuak ere garesti ordaintzera ohituta daudelako (beste artikulu honen arabera, App Store-tik deskargatzen diren aplikazioen %17 dira ordainpekoak, eta Market-etik %3a soilik). Beraz, Iker, zuk diozun tendentzia hori norbaitek sortzekotan Androidek sortu du, eta ez da hainbeste ematen Appleren erabiltzaileen artean...\nIker Etxebarria dio:\nBeste gauza bat ere lortu du Jobsek. Eta ez dut ezer irakurri honi buruz... Zera lortu du, hiztegi batek 19 euro kostatzea garestiegia eta sinesgaitza izatea lortu du. Eta ez nago hiztegiei buruz hitz egiten. Bere Apple Storeak, tendentzia sortu du aplikazioen salnehurrietan. Apple berak, beren software produktuen salnehurriak asko jaitzi ditu eta beste askok Apple-ren atzetik jarraitu dute... Ez dut esaten ez ona ez txarra denik. Nik egindako mus aplikazio bat 0,99 eurogaitik saltzen nuenenan garestiegia zela esan zidaten. ¿Garestiegia 0,99 euro? ¿Hau bera pentsatzen genuen App Store baino lehen?\nBikaina e-gor, bikaina. Gatxa argiau esatie esandakue, zorionak!\nArtikulua gustatu zaizuenei, pozten naiz, eta eskerrik asko loreengatik, benetan!\nTxopi: Applezaletasuna erlijio bat dela gero eta sinetsiago nengoen, eta orain zientziak konfirmatu dit. ;-)\nAitzol: Nik ez diot meritua ukatzen gauza batzuetan. Onartzen dut arrakasta izan duela eta esan dut "arrakasta horrek eraman du konpetentzia gauza bera egitera, gailu mota horiek gehiago popularizatzera eta, egia da, jendearen ohiturak eta mundua (lehen mundua behintzat) aldatzera". Baina meritu teknologikorik duenik ez dut uste, bere ekarpena diseinu aldetikoa izan da nire ustez. Eta zoritxarrez jendeak dena "maskatua" ematea nahiago duela arrazoi duzu, telebistako audientziak ikusi besterik ez dago...\nIgor: Jarraitzen dut pentsatzen ez duela meritu teknologikorik. iPhone-aren aurretik baziren internetdun telefonoak eta ukipen pantailak eta tablet-a Microsoft-ek atera zuen askoz lehenago (Wikipediako estekek erakusten duten bezala), nahiz eta horiek popularizatu zituen lehena Apple izan, beti izan duen marketin onari esker. Eta noski berrikuntza eta ingeniaritza lana dagoela horien atzean, baina diseinu eta erabilerraztasun aldetik, ez teknologikorik. Zein teknologia berri garatu du Apple-k? Bat ere ez.\nAnder: Guztiz ados, beti pentsatu izan dut hori!\nTxorakeria asko esan direla argi dago, baina uste dut hori sarri gertatzen dela horren pertsona mediatikoekin\nBorobila artikulua Igor. Hurrengorako badaukat jendea nora zuzendu Jobs-en gaineko nire iritzien xehetasunak azaltzeko.


Asier Garitano, Leganeseko entrenatzaile berria 2022ko ekainera arte\nAsier Garitano Leganesera bueltan, hiru urteren ostean\nBergarako (Gipuzkoa) zuzenduko du Madrilgo taldea, klubarekin 2022ko ekinaren 30era arte kontratua sinatu ostean. Bigarren etapa beteko du Leganesen, bertan egon baitzen 2013tik 2018ra arte.\nAsier Garitano, prentsaurreko baten, Alaveseko entrenatzailea zenean. Argazkia: EITB Media\nAsier Garitano: "Lehen mailako eskeintzarik ezean, atseden hartzeko unea da"\nAlavesek Asier Garitano kargugabetu du; Muñiz, entrenatzaile berria\nAsier Garitano da Leganes taldeko entrenatzaile berria. Hala jakinarazi du Madrilgo klubak asteazken honetan. Bergarako (Gipuzkoa) entrenatzaileak, 2022ko ekainaren 30era arte sinatu du kontratua Leganesekin.\nBost urtez zuzendu zuen Garitanok Leganes, 2013tik 2018ra arte, eta klubaren lorpen handienak erdietsi zituen. Taldea Bigarren B Mailan hartu eta Lehen Mailara igotzea lortu zuen. 2018an Realak fitxatu zuen, baina 11 partida bakarrik iraun zituen talde txuri-urdineko entrenatzaile karguan. Hurrengo denboraldian Alaves zuzendu zuen, eta horixe izan zen zuzendu zuen azken taldea. Ondoren, eskaintzak izan ditu, baina asteazken honetara arte ez du bakar bat ere onartu.\nLeganes SmartBank Ligako seigarren postuan dago 32 punturekin. Taldeak bost jardunaldi jarraian zeramatzan garaipena lortu gabe, eta Josep Lluis Marti teknikaria kargugabetzea erabaki zuen. Orain, Asier Garitanok taldea Santander Ligara igotzeko erronka izango du.


29 maiatza, 2020 Elkarrizketa 606\nIban Toledok (Ordizia, 1978) bi hamarkada baino gehiago egin ditu ikus-entzunezkoen munduan lanean. Telebistako albistegietako errealizadore gisa hasi zen. Kameralari eta dokumentaletako zuzendari ondoren. Momentu honetan, ‘Bolante baten historia’ dokumentala prestatzen ari da eta crowdfunding kanpaina bat du martxan.\nNondik datorkizu afizio eta ofizio duzun hau?\nKomunikazio mintegi bat egin nuen 16-17 urterekin. Kuriosidadea nuelako egin nuen eta asko gustatu zitzaidan. Hortik abiatu zen afizioa eta ondoren ofizioa izan dudana.\nLan ibilbidea non hasi zenuen?\nIkasketak bukatu eta Arrasate Telebistan egin nituen praktikak. Garai hartan, nahiago nuen telebista handiago batera joan, baina egia esan, oso ondo etorri zitzaidan herri telebista batetik pasatzea. Bigarren egunean, garai hartako Betacam SP batekin ibili nintzen. Telebista handiagoetan praktikak egitera joan ziren lagun askok ez zuten horrelako bat ukitu. Herri telebista txiki bat izanda, lan asko eta diru gutxi, beraz beharrak ikastera behartzen zaitu.\nPraktikak bukatu eta lanpostu bat zegoen han bertan. Proba gainditu eta eta hantxe geratu nintzen.\nUrte batzuk beranduago, Arrasate Telebista, Debagoiena eskualdeko komunikabideekin batu eta Goiena proiektua jarri zuten martxan. Goiena Telebistan kameralari lanetan jarraitu nuen eta zenbait programa errealizatzen ere aritu nintzen.\nDigitalizazio garaia iritsi zenean, sistema ezagutzen nuenez, eguerdiko informatiboak errealizatzen jarri ninduten, besteak beste. Edizio lanak egiten nituen. Informatiboetako estres horrek nekatuta, juxtu momentu hartan, dokumental saio berri batzuk hasi ziren egiten Goienan. Erreportajeak egiten zituzten. Nik ere lan hura gustura hartuko nuela eta nire burua proposatu nuen. Kameralari lanak, edizioa eta errealizazioa egiten nituen, oso gustura egon nintzen.\nTelebistaz aparte ere egin zenituen hainbat lan.\nLan jardunetik kanpo, RIP taldearen kontzertuak grabatzen aritu nintzen, eskenatokietara bueltatu ziren garaiaz ari naiz. Gustuko izan dut talde hori. Iker Barandiaranekin batera ibili nintzen, arrasatearra, musikazale amorratua, gaztetxeen mugimenduan asko ibilitakoa eta gaur egun, oraindik, Arrasaten kultur ostegunak antolatzen ibiltzen da. Barandiaranekin hitz egiten, dokumental bat egiteko material nahikoa bageneukala pentsatu, Rip-ekoengana jo, proposamena bota eta haien onespenarekin, aurrera egin genuen. DVD bat atera genuen eta harekin batera, ordura arte argirik ikusi ez zuten zenbait abestirekin osatutako disko bat. Telebistaz aparte egin nuen lehen lana izan zen hura.\nOndoren Arteman komunikazio enpresa sortu zuten eta hantxe hasi nintzen, bideo korporatiboak, dokumentalak eta horrelakoak egiten. 2.006. urtean izango zen hori.\nDuela urte batzuk ibilbide berri bati ekin zenion.\nBai, 2015ean, asko kostata hartutako erabakia izan bazen ere, Arrasate inguru hartan lagun asko uzten nituelako, nire kabuz hasi nintzen lanean. Hasieran zerbitzuak eskaintzen nituen, kameralari gisa, beste ekoiztetxe batzuekin elkarlanean, ETBrentzat zenbait lan egin nituen: Aitaren etxea serierako making off-ak; unitate mugikorrak…\n«Dokumentalarekin, familiaren borroka, eta borroka horrek, familia horrengan izandako eragina kontatu nahi dugu»\n«Euskal Herritik harago, koprodukzio internazionala bilatzeko helburua jarri genuen eta lortu dugu»\nAzken urteak zertan eman dituzu?\nAralar, mundua leku den lurra dokumentalaren haritik, eta batez ere merkatuak horrela bideratuta, hasi naiz dokumentalak nire kabuz ekoizten. Ikuspegi berdina duen jendearekin topo egiteko aukera izan dut.\nKontatu duzunaz gain, zure proiektua den On Produkzioak-en webgunean orain arte egindako lanak kontsulta daitezke. Bideoklipak, dokumentalak eta dronarekin egindako hainbat lan, besteak beste. Geldi egoten ez dakiten horietakoa zara. Ados zaude horrekin?\nEz dakit mugitua den hitza, gauza berriak ikastea gustatzen zait. Dronarekin adibidez, Artemanen hasi nintzen, gaur egun dagoen moda hau baino askoz ere lehenago. Garai hartan, horrelako aparatuekin lan egiten zuten hiru pertsona egongo ziren. Sevillatik etortzen zen enpresa bat, aire bidezko irudiak hartzen zituena.\nNire kabuz jarri nintzenean, zenbait lan egiteko, azpikontratatu beharrean, nik neuk egin nezakeelakoan, hortan sartu eta beste askatasun bat lortu dut.\nGauzak horrela, Dantza pelikula egiteko deitu zidaten adibidez. Baita, La pequeña Suiza filmerako ere.\nEgindako lanen artean, batekin gelditu beharko bazenu…\nGuztiek dute zerbait berezia, egindako lan bakoitzarekin ikasi dut zerbait. Alde teknikoari begira, dokumentalak, erreportajeak, bideoak nola egin, baina gainera, horietako bakoitzean jorratutako gaien inguruan ere ikasteko balio izan dit. Bide horretan, pertsona askorekin egon naiz, eta denek erakutsi didate zerbait. Oso aberasgarria izan da.\nBolante baten historia dokumentala prestatzen ari naiz, Iñaki Alforjarekin eta Luzia Ezkerrekin batera. 1980. urtean Komando Autonomo Antikapitalistetako kide zen Jose Migel Etxeberria Alvarez Naparra-ren desagerpenaren historia da. Batallon Vasco Español talde parapolizialak bahitu, eta ustez, exekutatu egin zuen, komunikatu batean hala esan baitzuten. Zenbait pista eman zituzten, baina ezer argirik ez.\nEkainaren 11an, desagerpena gertatu zela, 40 urte beteko dira. Harrezkero, familia haien seme eta anaiaren gorpua bilatzen ibili da. 40 urteotan, gauza asko gertatu dira, baina gorpua ez da agertu. Joxe Migelen aita hil zen lehenik eta ama, Zeles (Alvarez), duela urte gutxi.\nZergatik istorio hori?\n2016an, CSICen lan egin zuen Guardia Zibil batek datu batzuk eman zituen. Naparraren gorpua non egon zitekeen esan zuen. Brocas basoan (Okzitania, Frantzia) zegoela esan zuen. Horren harira, Iñigo Iruin familiaren abokatuak Auzitegi Nazionalera jo zuen. Auzitegi Nazionalak Frantziako Gobernuari eskatu zion indusketak egiteko. Pako Etxeberriak esan zuen, bi toki posible zeudela eta batez ere, horietako batean ikusten zuela gorpua aurkitzeko aukera gehien. Gendarmeek, aldiz, aukera gutxien zituen tokian industu zuten.Hortaz, berriro Auzitegi Nazionalera jo, eta Frantziako Gobernuari eskatu zioten industu gabeko tokian indusketak egin zitzala.\nDena atzeratzen eta atzeratzen joan da, eta 2018an, Joxe Migelen ama , Zeles hil zen. Bigarren indusketa horretan gorpua ateratzea posible izan zitekeen, eta berrogei urteko borrokaren ondoren, ez zuen lortu semearen gorpua berreskuratzea.\nDokumental honekin, familia horren borroka, eta borroka horrek familia horrengan izandako eragina kontatu nahi dugu. Erabateko sufrimendua izan da eta badirudi honek amaierarik ez duela.\nNola finantzatuko duzue?\nHelburua Euskal Herritik harago, atzerrirako proiektu bat ekoiztea da. Koprodukzio internazionala bilatzeko helburua jarri genuen eta lortu dugu.\nBestalde, crowdfunding kanpaina bat abiarazi genuen Verkami plataformaren bidez. 15.000 euroko helburua jarri genuen eta jendeak oso ondo erantzun du. Horrekin ez ditugu urrutitik ere gastu guztiak betetzen, baina epe laburrera sor daitezken gastuei aurre egiteko balioko du.\nLehen helburura iritsita, crowdfunding kanpainarekin jarraituko dugu. 20.000 euroko helburua jarri dugu. Dokumentalaren musikarekin Peio Ramirez ari da, eta horrek sortuko dituen gastuak ordaintzeko izango da. Oraintxe, horretan ari gara , besteak beste.\n«Etorkizunari kezkaz erreparatzen diogu» »


Ekain amaierako egunak Cadiz aldeko kostaldean eman ditugu. Hego Euskal Herrikoak izanik, originaltasunetik gutxi. Gu izan ginen hotel berean, euskara bigarrena zen hizkuntzen sailkapenean. Conilen, Tarifan eta inguruko herrietako karriketan ere, gurea ez da batere hizkuntza arrotza. Egian esan, ez nuen uste udako Cadiz hain euskalduna zenik.\nBestelako oroitzapen onak ere ekarri ditugu opari: hondartza luze-luzeak, eguraldi bikaina, bertako argia eta ilunabar ikusgarriak. Ostalari eta dendarien tratua ahantzi gabe, noski, hangoa oso jende adeitsu eta atsegina baita. Hemengo ostatuetan-eta bestelako aldartetara ohituta, hori ere deigarria egin zaigu.\nHotelak haurrei begira eskaintzen zuen egitarau zabalak ere atentzioa eman zigun: goizetik gauera, bazkari garaiko parentesia kenduta. Ekitaldietara izena emanda zuten txikien gurasoek afaldu ere lasai egiten zuten, ordu horretan haur-zinema zegoelako programatua.\n"Guraso askok, oporretan ere, seme-alabak 'aparkatzeko' ahalegin guztiak eginen dituzte, edozein aitzakia erabilita"\nEz da ekonomian aditu izan beharrik eskaintzaren eta eskaeraren arteko harremana ulertzeko. Begi bistakoa da: guraso askok, oporretan ere, seme-alabak aparkatzeko ahalegin guztiak eginen dituzte, edozein aitzakia erabilita. Haien ustez, nonbait, haurren oporraldiko planik hoberena etenik gabeko ekitaldi sorta da, “horrela ez baitira aspertzen”. Horixe entzun nion hoteleko terrazan, bake ederrean, zerbeza bat hartzen ari zen aita bati.\nAzpimarraz beteriko liburu bat ekarri ere ekarri dut Cadizetik, Paidós argitaletxeak 75. urteurrenaren karietara argitaratua. Las preguntas siguen du izenburu (Galdezka segitu, itzulpen librean). Iñaki Gabilondok bost laguni eginiko elkarrizketak biltzen ditu. Karen Armstrong, Adela Cortina, Naomi Klein, Muhammad Yunus eta Facundo Manes dira iritzi-emaleak. Erlijio, filosofia, zientzia eta ekonomiatik mintzo dira bostak, pandemiaren ondorengo gizartea hizpidea harturik eta pil-pilean dauden hainbat gairi buruzko iritzia emanez: klima aldaketa, pobrezia, askatasunen murrizketa, arrazakeria…\nGuztiek munduaren martxa eroa aldatu beharra adina aipatzen dute betikoan segitzeko arriskua. “Kapitalismoaren makina herdoildua –dio Kleinek– lanean ari da berriro, beti bezala joka dezagun”. Argi-ilunez beteriko liburuak amaiera oso baikorra dauka, baikorregia agian, Manesen hitzetan: “Erresilientzia garaile aterako da. Guztion ongizatea bakoitzaren arrakasta baino garrantzitsuagoa dela ulertuko dugu”. Euscadiz aldeko argi eta ilunabar ederrak gogoan, ez dago ekaineko oroitzapenekin amaitzeko modu hoberik.


Inauterietako argazkiak ikusgai daude albiste honetan nahiz argazki bilduman.\n"YO FISICA" EGITASMOA\nOtsailaren 11an, emakume zientzialarien eguna ospatzeko, gure ikasle ohia den Raquel Santos-ek, "Yo Física" egitasmoan parte hartzera gonbidatu gintuen. Raquelek fisikako ikasketak bukatu ditu UAM (Madrilen) eta une honetan doktoretza egiten ari da bertan. Egitasmo honek, 140 bideotik gora jaso ditu, geurea barne.\nEgitasmo honek, 140 bideotik gora jaso ditu, geurea barne. Mila mila esker neskak!!!\nEGUNEKO ZENTROKO EGOILIARREKIN HARREMANETAN\nAurten, ikastetxeko txikitxoek Eguneko zentroko egoiliarrekin harremanetan jartzeko aukera izan dute. Beraien etxean izan ziren eta ondoren gure ikastetxea ezagutzera gonbidatu genituen. Elkarrekin eskulan bikaina egiteko aukera ere izan genuen! Ikusi ikusi argazkiak!


Lege-oharra - Donostia Turismoa\n10 arrazoi Donostia aukeratzeko\nKongresuetarako zerbitzu osagarriak\nDonostiara kongresu bat ekarri nahi duzu?\nHarpidetza kitaren eskaeraren baieztapena\nAntola ezazu zure pizgarria Donostian\nInformazio gizartearen zerbitzuei eta merkataritza elektronikoari buruzko uztailaren 11ko 34/2002 Legearen (aurrerantzean, IGZMIEL) 10. artikuluan jasotzen den informazio betebeharra kontuan izanik, jakinarazten dizugu www.sansebastianturismoa.eus, www.sansebastiancongress.com eta www.sansebastianturismo.info SAN SEBASTIÁN TURISMO/DONOSTIA TURISMOA, S.A.ren jabetzako domeinuak direla.\nHauek dira web orri horien titularraren identifikazio datuak eta harremanetarako datuak:\nHelbide soziala: San Sebastián Turismo/Donostia Turismoa, S.A\nHelbidea: Boulevard, 8, 20003 PK - Donostia (Gipuzkoa)\nHarremanetarako posta elektronikoa: sansebastianturismo@donostia.eus\nTelefonoa: (+34) 943 48 28 00\nFaxa: (+34) 943 48 11 72\nGipuzkoako Merkataritza Erregistroan dago inskribatuta: 1479. liburukia, 0 liburua, 81. folioa, SS-9471 orria.\nXedea eta aplikazio esparrua\nLege Ohar honen bidez ezartzen dira www.sansebastianturismoa.eus, www.sansebastiancongress.com eta www.sansebastianturismo.info web orrien (aurrerantzean, modu kolektiboan web guneak, eta bati dagokionean web gunea) sarrera, nabigazioa eta erabilera arautzen duten baldintza orokorrak, baita bertako edukiak erabiltzearen ondoriozko erantzukizunak ere. Horrez gain, web guneen esparruan ezar daitezkeen beste baldintza partikular batzuen mende gera daitezke zenbait zerbitzu edo jarduera, baldin eta baldintza partikular horiek Lege Ohar honen erabilera baldintza orokorrak ordezten, osatzen eta/edo aldatzen badituzte.\nWeb gune hau SAN SEBASTIÁN TURISMO/DONOSTIA TURISMOA, S.A.k Interneteko erabiltzaileen esku jartzen duen web gune bat da, eta web guneak informazio helburua du. Edozein unetan, eta aurrez ohartarazi gabe egin ahal izango ditu egoki iruditzen zaizkion aldaketak diseinuan, konfigurazioan eta edukietan.\nWeb gune honetara sartzen dena eta web gunea erabiltzen duena da ERABILTZAILEA, eta erabiltzaile izateak dakar guztiz eta salbuespenik gabe onartzea —web gunera sartzen denetik eta/edo web gunea erabiltzen denetik— SAN SEBASTIÁN TURISMO/DONOSTIA TURISMOA, S.A.k Lege Ohar honetan barnean hartzen dituen baldintza guztiak eta baldintza horietako bakoitza, betiere bertara sartzen denean argitara ematen den bertsioan. Ildo horretan, ERABILTZAILEA da web guneetan garatzen diren zerbitzuetan eta jardueretan sartzen dena, nabigatzen duena, parte hartzen duena eta horiek erabiltzen dituena.\nERABILTZAILEAK behar bezala erabili beharko ditu web guneak, eta beti aplikatzekoak diren legeen, fede onaren, ordena publikoaren, trafiko erabileren eta lege ohar honen arabera. Hartara, SAN SEBASTIÁN TURISMO/DONOSTIA TURISMOA, S.A.ren aurrean eta hirugarren batzuen aurrean erantzun beharko dute betebehar hori ez betetzearen ondorioz edonolako kalteak eta galerak sortzen badira.\nWeb gunera sartzea eta web gunea erabiltzea\nLibrea eta doakoa da web gunerako sarrera, ERABILTZAILE bakoitzak kontratatutako operadoreak hornitzen duen telekomunikazio sarearen konexio kostua izan ezik.\nERABILTZAILEAK bere gain hartzen du web gunearen erabileraren erantzukizuna. Horrenbestez, ERABILTZAILEAK zuhurtasunez, arduraz eta legez erabili beharko ditu edukiak, eta, batik bat, konpromisoa hartzen du ez dituela erabiliko helburu hauetarako, besteak beste:\nWeb gunea edo haren zerbitzuak erabiltzean, nortasun faltsuak erabiltzeko, edo beste erabiltzaile baten nortasuna faltsutzeko —barnean hartuta hirugarren erabiltzaile baten pasahitzak edo identifikatzaileak erabiltzea—.\nSarean birus informatikoak sartzeko edo SAN SEBASTIÁN TURISMO/DONOSTIA TURISMOA, S.A.ren edo hirugarren pertsona batzuen dokumentu elektronikoetan, datuetan edo sistema fisikoetan eta logikoetan kalteak edo erroreak eragiteko, edo horiek kaltetzeko eta eteteko, baita beste erabiltzaile batzuk web gunera edo haren zerbitzuetara sar daitezen eragozteko, betiere SAN SEBASTIÁN TURISMO/DONOSTIA TURISMOA, S.A.k zerbitzuak egiteko erabiltzen dituen baliabide informatikoen kontsumo masiboaren bidez.\nBeste erabiltzaile batzuen posta elektronikoko kontuetara sartzen saiatzeko edo SAN SEBASTIÁN TURISMO/DONOSTIA TURISMOA, S.A.ren edo hirugarren batzuen sistema informatikoetako eremu mugatuetara sartzen saiatzeko eta, hala badagokio, horiek erabiltzeko eta, kasuan kasuan, informazioa ateratzeko.\nWeb gune honetako edukiak erreproduzitzeko, kopiatzeko, banatzeko, besteren esku uzteko edo komunikatzeko, eraldatzeko edo aldatzeko, salbu aurrez eta espresuki eskubide horien titularraren baimena duenean edo hala jardutea legez baimentzen denean.\nWeb gune honetan aurkezten diren edukiak eta/edo zerbitzuak enpresa jarduera edo jarduera profesional gisa sartzeko edo baliatzeko.\nSAN SEBASTIÁN TURISMO/DONOSTIA TURISMOA, S.A.ren edo hirugarren batzuen informazioaren konfidentzialtasuna hausteko eta jabetza intelektualeko edo industrialeko eskubideak urratzeko.\nWeb gune honen bidez lortzen den edonolako eduki eta/edo informazio publizitaterako edo sustapenetarako erabiltzeko, salmentarako edo merkataritzarako orotariko komunikazioak edo publizitatea igortzeko, edo informazio hori edonola biltzeko, merkaturatzeko edo dibulgatzeko.\nWeb gune hau edo bertan lortutako edukiak eta/edo zerbitzuak legearen, moralaren, ohitura onen edo ordena publikoaren kontrako jardueretan erabiltzeko, legez kontrako edo debekatutako xedeekin edo ondorioekin, edo eskubideak eta interesak urratzen dituztenekin.\nSAN SEBASTIÁN TURISMO/DONOSTIA TURISMOA, S.A.k eskubidea du edozein unetan eta aurrez jakinarazi gabe eteteko web gunerako sarbidea, baita haren bitartez egiten den edonolako zerbitzugintza eteteko ere, betiere arrazoi teknikoen ondorioz, segurtasun arrazoien ondorioz, mantentze lanen ondorioz, hornidura elektrikoko huts egiteen ondorioz edo bestelako kausa baten ondorioz. Etete hori behin-behinekoa zein behin betikoa izan daiteke.\nSAN SEBASTIÁN TURISMO/DONOSTIA TURISMOA, S.A.k hitz ematen du web gunean bildutako datu pertsonalak konfidentzialtasunez tratatuko dituela, eta datuek duten arriskuaren araberako segurtasun maila egokia bermatzeko neurri teknikoak eta antolamendukoak hartuko dituela, betiere indarrean dagoen datuak babesteari buruzko araudiaren arabera. Dena dela, ERABILTZAILEAK jakin behar du Interneteko segurtasun neurriak ez direla menderaezinak.\nERABILTZAILEA web gunean bere borondatez erregistratzen bada edo bere datu pertsonalak ematen baditu —bertako zerbitzuetara edo edukietara sartzeko—, datu zuzenak eta egiazkoak emateko konpromisoa hartzen du, baita SAN SEBASTIÁN TURISMO/DONOSTIA TURISMOA, S.A.ri horien edozein aldaketa jakinarazteko ere.\nEdonola ere, pribatutasun politikarako esteka txertatuko da datu pertsonalak jasotzen duen on lineako formulario bakoitzean. Pribatutasun politika hori aplikatuko da bitarteko horren bidez helarazitako datu pertsonalen tratamenduan. Formularioa betetzat jotzeko eta bidalketa prozesua amaitu ahal izateko, behar-beharrezkoa izango da ERABILTZAILEAK pribatutasun politika espresuki onartzea.\nWeb gunean erregistratzeko unean ERABILTZAILEAK pasahitza hautatzen badu, pasahitzaren zentzuzko erabilera egiteko konpromisoa hartuko du, baita zerbitzuetara sartzeko pasahitza ezkutuan mantentzeko konpromisoa ere. Horrenbestez, ERABILTZAILEAREN erantzukizuna izango da berak hautatutako edozein pasahitz behar bezala zaintzea eta ezkutuan gordetzea, eta hitz emango du ez diela hirugarren batzuei lagako, behin-behinean izan zein behin betiko izan, eta ez diela beste pertsona batzuei sartzen utziko. ERABILTZAILEAK pasahitza zuhurtasunik gabe erabiltzearen ondorioz edo pasahitza galdu izanaren ondorioz, hirugarren batek pasahitz bat legez kontra erabiltzen badu eta zerbitzuen legez kontrako erabilera egiten badu, ERABILTZAILEAREN erantzukizuna izango da.\nERABILTZAILE batek beste pertsona fisiko batzuen datu pertsonalak ematen baditu, bere gain hartu beharko ditu datu horiekiko betebeharrak —indarrean dagoen datuak babesteko araudiaren ondoriozko betebeharrak eta, zehazki, datu pertsonalen titularrari jakinarazteko eta haren adostasuna lortzeko betebeharra—.\nEz da onartzen 13 urtetik beherakoek beren datu pertsonalak ematea web gunearen bitartez; behar-beharrezkoa da bere gurasoen edo tutoreen adostasuna. Edonola ere, SAN SEBASTIÁN TURISMO/DONOSTIA TURISMOA, S.A.k ez du erantzukizunik aurrekoa betetzen ez bada.\nSAN SEBASTIÁN TURISMO/DONOSTIA TURISMOA, S.A. da web gune honen jabetza intelektualaren edo industrialaren ustiapen eskubideen titularra —edo eskubide horiei dagokien lizentzia lortu du—, baita bertan eskura dauden edukien gaineko jabetza intelektualeko, industrialeko eta irudiko eskubideen titularra ere (adibidez, testuena, argazkiena, grafikoena, irudiena, softwarearena, diseinuena, markena, merkataritza izenena, logotipoena, ikonoena, domeinu izenena, eta gainerako ikus entzunezko edo soinuko edukiena). Era berean, web gunearen diseinu grafikoaren, iturri kodeen eta industria edo merkataritza erabilera izan dezakeen beste edozein zeinuren eskubideen titularra da. Eskubide guztiak erreserbatuta daude.\nERABILTZAILEA web gunean sartzea eta nabigatzea ez da, inola ere, ulertuko SAN SEBASTIÁN TURISMO/DONOSTIA TURISMOA, S.A.k eskubide horiei uko egiten diela, eskubide horiek ERABILTZAILEARI transmititzen dizkiola edo guztiz edo zati batean baimentzen edo lagatzen dizkiola. Era berean, ez da ulertuko ERABILTZAILEARI eskubidea ematen zaiola eduki horiek merkataritza xedearekin erabiltzeko, itzultzeko, egokitzeko, aldatzeko, ustiatzeko, erreproduzitzeko, banatzeko edo komunikatzeko, aldez aurretik ez bada lortzen SAN SEBASTIÁN TURISMO/DONOSTIA TURISMOA, S.A.ren edo eraginpean dauden eskubideen titularraren horretarako baimen zehatza. Aurrekoa betetzen ez bada, SAN SEBASTIÁN TURISMO/DONOSTIA TURISMOA, S.A.k edo eskubideen titularrek legezko ekintzak abian jarri ahal izango dituzte..\nGuztiz debekatuta dago edukiak banatzea, aldatzea, lagatzea edo komunikatzea eta ustiapen eskubideen titularrak espresuki baimendu ez duen beste edonolako ekintza egitea.\nWeb gune honetako edukiak informazio xedea du, eta ez da guztiz bermatzen eduki guztietarako sarrera, ezta datu horien zorroztasuna, zuzentasuna egokitasuna edo helburu zehatz baterako egokitasuna, edo datuak indarrean edo eguneratuta egotea ere. SAN SEBASTIÁN TURISMO/DONOSTIA TURISMOA, S.A.k kanpo uzten du, ordenamendu juridikoak baimentzen dionera arte, egintza hauen ondorioz eragiten diren kalteen eta galeren gaineko erantzukizun oro —adierazpen gisa eta ez modu mugatzailean—: edukietako erroreen ondorioz edo ez adierazteen ondorioz, web gunearen eskuragarritasun gabeziaren ondorioz, edo edukietan birusak edo programa maltzurrak edo kaltegarriak transmititzearen ondorioz eragiten diren kalteen eta galeren gainekoak. Haatik, SAN SEBASTIÁN TURISMO/DONOSTIA TURISMOA, S.A.k adierazten du beharrezkoak diren neurri guztiak hartu dituela, bere aukeren barruan eta teknologiaren egoeraren barruan, web gunearen funtzionamendua bermatzeko eta birusak eta gainerako osagai kaltegarriak saihesteko eta ERABILTZAILEEI ez transmititzeko.\nSAN SEBASTIÁN TURISMO/DONOSTIA TURISMOA, S.A.k ez du erantzukizunik ERABILTZAILEAK web guneko zerbitzuak eta edukiak eta bertako edozein material erabiltzeko moduan, baldin eta SAN SEBASTIÁN TURISMO/DONOSTIA TURISMOA, S.A.ren edo hirugarren batzuen jabetza intelektuala edo industriala edo beste edozein eskubide urratzen badu.\nERABILTZAILEA izango da web gune honetan egiten dituen ekarpenen eta iruzkinen erantzule bakarra. ERABILTZAILEAK ezagutzen du eta onartzen du web gunea eta bertako zerbitzuak eta edukiak bere arriskuaren eta erantzukizunaren mende erabiltzen dituela.\nWeb guneetan Interneteko beste gune batzuetarako estekak edo hiperestekak antolatzen badira, SAN SEBASTIÁN TURISMO/DONOSTIA TURISMOA, S.A.k ez du inolako kontrolik egingo gune horiei edo gune horietako edukiei dagokienez. SAN SEBASTIÁN TURISMO/DONOSTIA TURISMOA, S.A.k ez du inola ere erantzukizunik izango estekatutako besteren web guneetako edukiei dagokienez, eta ez du bermatuko hiperesteka horietan edo Interneteko beste web gune horietan jasotzen diren materialen edo informazioen erabilgarritasun teknikoa, kalitatea, fidagarritasuna, zuzentasuna, egiazkotasuna, legezkotasuna edo baliotasuna. Ildo horretan, ERABILTZAILEEK baldin badakite estekatutako beste web gune horien bidez garatzen diren jarduerak legez kanpokoak direla, berehala jakinarazi beharko diote hori SAN SEBASTIÁN TURISMO/DONOSTIA TURISMOA, S.A.ri web gune horietarako estekak desgai ditzan.\nEra berean, SAN SEBASTIÁN TURISMO/DONOSTIA TURISMOA, S.A.k Interneteko beste gune batzuetarako edonolako estekak txertatzeak ez du esanahi SAN SEBASTIÁN TURISMO/DONOSTIA TURISMOA, S.A.ren eta web gune horren titularraren artean nolabaiteko harremana, lotura, elkarlana edo mendetasuna dagoela.\nSAN SEBASTIÁN TURISMO/DONOSTIA TURISMOA, S.A.k eskubidea du web gune honetarako eta/edo bertan eskaintzen diren edukietarako eta zerbitzuetarako sarbidea ukatzeko edo kentzeko —aurrez ohartarazi behar izan gabe eta bere kabuz edo hirugarren batzuk eskatuta— honako erabilera baldintza orokor hauek edo ezar daitezkeen baldintza partikularrak betetzen ez dituzten ERABILTZAILEEI.\nDesadostasunak badaude erabilera baldintza orokorren eta zerbitzu espezifiko bakoitzeko baldintza partikularren artean, azken horietan ezarritakoa nagusituko da.\nEpaitegi edo auzitegi eskudun baten ebazpen irmo bidez, Lege Ohar honen xedapen edo edukiren bat baliogabe edo aplikaezin deklaratzen bada —osorik edo zati batean—, baliogabetasun edo aplikaezintasun horrek ez du eraginik izango erabilera baldintzetako gainerako xedapenetan, eta baliodun izango dira ondorio guztietarako.\nSAN SEBASTIÁN TURISMO/DONOSTIA TURISMOA, S.A.k erabilera baldintza hauetan biltzen den eskubide edo xedapen bat baliatzen edo gauzatzen ez badu, ez du esanahi xedapen edo eskubide horri uko egiten diola, baldin eta ez badu idatziz hori onartzen eta erabakitzen.\nSAN SEBASTIÁN TURISMO/DONOSTIA TURISMOA, S.A.k guztiz edo zati batean aldatu ahal izango ditu hemen zehaztutako baldintzak, eta aldaketa horiek indarrean izango dira web gune honetan argitaratzen diren unetik bertatik. Azaldutakoaren indarrez, ERABILTZAILEARI gomendatzen zaio aldian behin bisitatzea Lege Ohar hau.\nAplikatzekoa den legeria eta jurisdikzioa\nSAN SEBASTIÁN TURISMO/DONOSTIA TURISMOA, S.A.ren —web gune honen titularra den aldetik— eta ERABILTZAILEAREN artean ezartzen diren harremanetan, aplikatzekoa den legeriaren eta jurisdikzio eskudunaren araudian xedatutakoari jarraituko zaio. Dena dela, araudiak aurreikusten duenean bi aldeek foru baten mende jarri behar dutela, SAN SEBASTIÁN TURISMO/DONOSTIA TURISMOA, S.A.k eta ERABILTZAILEAK espresuki uko egiten diote egoki dakiekeen beste edozein foruri, eta Donostiako (Gipuzkoa) epaitegien eta auzitegien mende izango dira.\nGure webguneak kukiak erabiltzen ditu, zure nabigazio ohituren analisiaren bitartez, erabiltzaile zaren horren esperientzia hobetzeko. Europar Batasunaren 2000/31/EE eta 98/27/EE zuzentarauak Espainiako ordenamendu juridikoari txertatzen dizkion uztailaren 11ko 34/2002 Legea (Informazio Gizartearen eta Merkataritza Elektronikoaren Zerbitzuei buruzkoa) betetzeko, aditzera emango dizugu kukiak zer diren, gure webgunean zein erabiltzen ditugun eta nola ezaba ditzakezun, eta horiek erabiltzeko baimena eskatuko dizugu.\nNabigatzailearen bitartez (Internet Explorer, Firefox, Chrome, Safari…) edo Flash aplikazio baten bitartez deskargatu eta zure ordenagailuan, mugikorrean edo tabletan instalatzen diren testu eta zenbaki fitxategi txikiak dira.\nKukiei esker webguneek “gogoratu” egingo zaituzte, bai bisita batean bai zenbait bisitatan, eta zure lehenespenei buruzko informazioa biltegiratuko dute, zuri esperientzia pertsonalizatua, errazagoa eta bizkorragoa eskaintzeko. Kukia instalatu duen zerbitzariak bakarrik irakurri ahal izango du haren edukia. Eduki hori, gainera, anonimoa izango da.\nZure disko gogorrean instalatu arren, testua edo zenbakiak besterik ez direnez, ez dira gauza beren kabuz zure ordenagailuko informazio pertsonala atzitzeko, ezta birusik transmititzeko ere; nabigazioaren arrastoari jarraitzen diote, besterik gabe.\nOndoren, egun dauden kukien sailkapenen berri emango dizugu:\nKUKIAK, AKTIBATUTA IRAUTEN DUTEN DENBORA EPEAREN ARABERA\nSAIOKO KUKIAK Erabiltzailea web orri batean sartzen den bitartean datuak biltzeko eta biltegiratzeko diseinatutako kukiak dira. Erabiltzaileak eskatutako zerbitzua egiteko behin bakarrik gordetzea besterik interesatzen ez den informazioa biltegiratzeko erabiltzen dira.\nKUKI IRAUNKORRAK Mota honetako kukien kasuan, datuek terminalean biltegiratuta jarraitzen dute eta kukiaren arduradunak definitutako aldian atzi eta trata daitezke datu horiek. Aldi hori minutu gutxi batzuetatik zenbait urte artekoa izan daiteke.\nKUKIAK, KUDEATZEN DITUEN ERAKUNDEAREN ARABERA\nNORBERAREN KUKIAK Web orriaren arduradunak sortutakoak dira.\nHIRUGARRENEN KUKIAK Beste erakunde batzuek sortu eta kudeatzen dituztenak dira, hala nola publizitate, pertsonalizazio edo analisi zerbitzuak egiten dituztenek. Hirugarren horiek datu anonimoak eman diezazkigukete.\nKUKIAK, XEDEAREN ARABERA\nKUKI TEKNIKOAK Kuki hauek erabiltzaileari aukera ematen diote web orri, plataforma edo aplikazio batean zehar nabigatzeko eta web orriak eskaintzen dituen aukerak edo zerbitzuak erabiltzeko. Adibidez, datuen trafikoa eta komunikazioa kontrolatzea, saioa identifikatzea, sarbide mugatua duten guneetara sartzea, eskabide bat osatzen duten elementuak gogoratzea, eskabide bateko erosketa prozesua egitea, ekitaldi batean izena emateko edo parte hartzeko eskaera egitea, nabigazioan zehar segurtasun elementuak erabiltzea, bideoak edo soinuak hedatzeko edukiak biltegiratzea edo sare sozialen bitartez edukiak partekatzea.\nPERTSONALIZAZIO KUKIAK Kuki hauek erabiltzaileari aukera ematen diote zerbitzuan aurrez definitutako ezaugarri orokor batzuekin sartzeko; ezaugarri horiek erabiltzailearen terminalean definitzen dira hainbat irizpideren arabera. Adibidez, hizkuntza, zerbitzuan sartzeko erabiltzen duen nabigatzaile mota, zerbitzuan sartzeko eskualdearen konfigurazioa eta abar.\nANALISI KUKIAK Kuki hauek aukera ematen diote arduradunari haiekin lotutako webguneetako erabiltzaileen portaeraren jarraipena egiteko eta analizatzeko. Kuki mota honen bidez bildutako informazioa erabiltzen da webguneen, aplikazioen edo plataformen jarduera neurtzeko, gune, aplikazio eta plataforma horien erabiltzaileen nabigazio profila egiteko eta, hartara, zerbitzuaren erabiltzaileek egiten duten erabileraren datuen analisiaren arabera, hobekuntzak sartzeko.\nPUBLIZITATE KUKIAK MARKETINA Editoreak eskatutako zerbitzua egiteko erabiltzen duen web orri, aplikazio edo plataforma batean sartu dituen publizitate espazioak ahalik eta modurik eraginkorrenean kudeatzeko aukera ematen duten kukiak dira. Editatutako edukia edo iragarkiak erakusteko maiztasuna bezalako irizpideetan oinarrituta egiten da.\nPORTAERA PUBLIZITATEKO KUKIAK MARKETINA Editoreak eskatutako zerbitzua egiteko erabiltzen duen web orri, aplikazio edo plataforma batean sartu dituen publizitate espazioak ahalik eta modurik eraginkorrenean kudeatzeko aukera ematen duten kukiak dira. Kuki hauek erabiltzaileen portaeraren informazioa biltegiratzen dute, haien nabigazio ohituren behaketa jarraituaren bitartez lortua. Horri esker profil espezifikoa gara daiteke, publizitatea horren arabera erakusteko.\nOndoren www.sansebastianturismoa.eus, www.sansebastianturismo.info, www.sansebastiancongress.com, www.sansebastianholidays.com, guneetan erabiltzen ditugun funtzioak, kuki motak eta horien xedea definituko ditugu:\nErabiltzaileak gure Kukien Politika onartzen duenean kuki bat instalatzen duen tresna bat erabiltzen dugu, berriz bisitatzen bagaitu ados dagoela gogoratzeko. Erabiltzaileak kuki hori desinstalatu nahi badu, kukiak desaktibatzeko atalean adierazten diogu nola egin dezakeen.\nNORBERAREN KUKIA - HIZKUNTZA HAUTATZEA\nHizkuntza lehenesteko kuki bat instalatzen duen tresna bat erabiltzen dugu. Kuki hori erabiltzen dugu erabiltzaileak gure orrian zein hizkuntzarekin nabigatu nahi duen gogoratzeko.\nHIRUGARRENEN KUKIAK. GOOGLE ANALITYCS. ESTATISTIKA.\nGoogle Analytics portaera analizatzeko tresna bat da. Erabiltzaileak gure webgunea bisitatzen duenean abian jartzen da, webgunea osatzen duten orrietan egiten duen erabileraren parametroak beha ditzagun. Horrek aukera ematen digu gure bisitariei gehien interesatzen zaizkien erabilerak zein diren jakiteko eta, modu horretan, webgunearen edukiak hobe ditzakegu. Tresna hori erabiltzen dugu, halaber, birmarketina bezalako display publizitatearen funtzioak eta erabiltzaileen datu demografikoak erabiltzeko.\nInformazio gehiago lor daiteke esteka hauetan 1, 2, 3.\nHIRUGARRENEN KUKIAK. GOOGLE.\nGoogleren tresnak erabiltzen ditugu, erabiltzaileak gure webgunea bisitatzen duenean Googleren domeinutik gure orriaren bitartez zuzenean kukiak instalatzen dituztenak. Tresna horiek ez digute bisitariari buruzko datu pertsonalik ematen. Zerbitzu horiek hainbat motatako kukiak instala ditzakete: nabigazio lehentasunenak, segurtasunekoak, prozesuetakoak, publizitatekoak, pertsonalizaziokoak, saio egoerakoak, analitikoak, geolokalizaziokoak eta hizkuntza lehentasunekoak. Kuki horiek Googleren mapa interaktiboa erabiltzean ere deskargatzen dira, gure webgunean iragartzen ditugun enpresa eta zerbitzuen kokapena ezagutzera emateko erabiltzen dugunean.\nInformazio gehiago lor daiteke esteka honetan.\nHIRUGARRENEN KUKIAK. PIXEL MATHTAG.COM. PUBLIZITATEA\nKuki hau jarraipenekoa eta birmarketinekoa da. Informazioa publizitate xedeekin biltzeko erabiltzen da, zehazki, publizitate grafikoko kanpainen jarraipen anonimoa egiteko eta datuak modu anonimoan biltzeko. Datu bilketa horrek herrialde/hizkuntza konbinazioa du ardatz, bilatu den produktuarekin batera, iragarkia eduki egokiarekin eta hizkuntza zuzenarekin bistaratzeko kanpoko webgune batean.\nHIRUGARRENEN KUKIAK. HOTJAR. ANALITIKOA\nHotJar webgune honen erabilera analizatzeko erabiltzen den aplikazio pakete bat da. HotJar-ek webgunearen erabilerari buruzko informazio estatistikoa sortzen du, erabiltzaileen ordenagailuetan biltegiratzen diren kukien bidez. Bisitarien lineako portaeraren eta atzeraelikaduraren berri ematen du. Gure webgunearen inguruan sortutako informazioa webgunearen erabilerari buruzko txostenak sortzeko erabiltzen da, gure web orriaren online marketina kudeatzeko. HotJar-ek informazio hori biltegiratu eta erabiliko du.\nHIRUGARRENEN KUKIAK. MIXPANEL. ANALITIKOA\nMixpanel analisi plataforma erabiltzen dugu erabiltzaileak nola portatzen diren analizatzeko. Plataforma horrek denbora errealean egiten du datuen analisia.\nHIRUGARRENEN KUKIAK. ADDTHIS.\nAddThis tresna erabiltzen dugu gure edukia sare sozialetan partekatzeko. AddThis kukiak edukia partekatu ahal izateko gaitzeko erabiltzen dira. AddThis-ek informazioa ematen digu webguneko edukia nola partekatzen den ikusteko. Kukiek laguntzen dute erabiltzaile bat modu bakarrean identifikatzen (ez pertsonalki, helbideari dagokionez baizik). AddThis-ek nabigazio datuak erabiltzen ditu gure bisitariek gure webguneak beren lagunekin partekatzen dituzten jakinarazteko.\nHIRUGARRENEN KUKIAK. VIMEO\nVimeo lineako bideoak eta komunitatearenak bere webgunearen bitartez (vimeo.com) partekatzeko plataforma da. Erabiltzaileak gure webguneetan kapsulatutako Vimeoren edukia ikusten duenean, Vimeok bere domeinutik deskargatzen diren kukiak instalatzen ditu. Vimeok ez digu kuki horiei buruzko informaziorik ematen. Vimeo erabiltzen dugu erabiltzaileak gure hiriaren eta ingurunearen bideo turistikoak ikusteko aukera izan dezan.\nInformazio gehiago lor daiteke esteka honetan. Vimeok instalatzen dituen kukien zerrenda ikusteko, erabiltzaileak esteka honetara jo dezake.\nHIRUGARRENEN KUKIAK. YOUTUBE\nYouTube Googleren plataforma da. Horren bitartez, hainbat kuki instalatzen ditu YouTuberen bideo bat duen edozein orritan. Kuki horiek YouTuberen erabiltzaile kopurua eta horien portaera neur dezakete, haiek gure webguneetara egiten dituzten bisitak Google kontuarekin lotzen dituen informazioa ere barne dela. YouTube erabiltzen dugu erabiltzaileak gure hiriaren eta ingurunearen bideo turistikoak ikusteko aukera izan dezan.\nInformazio gehiago lor daiteke esteka hauetan 1 eta 2.\nDOUBLECLICK. PORTAERA PUBLIZITATEA\nGoogleren DoubleClick produktuek iragarkien kudeaketa eta argitalpena eskaintzen dute. DoubleClick gure publizitate digitala administratzeko eta birmarketina egiteko erabiltzen dugun Googleren tresna da. DoubleClick-ek kukiak erabiltzen ditu erabiltzaileari haren nabigazio historian eta interesetan oinarritutako iragarkiak erakusteko. DoubleClick-ek tresna hori erabiltzen du lineako publizitatea erosi, sortu edo saltzen duten enpresei soluzioak emateko.\nDoubleClick-ek editoreei eta hirugarren iragarleei saldu eta erosten die informazio hori. Horregatik, birmarketin enpresen kukiak deskargatzen dira eta erabilera bakoitzean aldatu egin daitezke enpresa eta kuki horiek.\nMarketin enpresa batzuen zerrenda aurki daiteke esteka honetan.\nInformazio gehiago lor daiteke 1 eta 2.\nHIRUGARRENEN KUKIAK. GOOGLE TAG MANAGER\nGoogle Tag Manager etiketak administratzeko sistema bat da; hirugarrenei aukera ematen die webguneei funtzionaltasuna, bideo edukia eta aplikazio mugikorrak gehitzeko. Soluzio horien artean daude web analisia, kanpainaren analisia, audientzien neurketa eta pertsonalizazioa. Sistemak aukera ematen du erraz eta bizkor eguneratzeko webgune baten edo horren aplikazio mugikorren etiketak eta kode zatiak, hala nola trafikoa analizatzera eta marketin kanpainak optimizatzera bideratuta daudenak. Etiketa pertsonalizatuak gehitu eta eguneratu daitezke, hirugarrenenak edo hauenak: AdWords, Google Analytics, FirebaseAnalytics eta Floodlight, Facebook Ads, Twitter Ads, HotJar. Online marketineko eta berrituratzeko tresnen bihurketa kodeak kudeatzeko erabiltzen da. Berrituratzea marketin digitaleko teknika bat da; bere helburua da aldez aurretik marka jakin batekin elkarreragina izan duten erabiltzaileei jarraipena egitea, interesgarriak iruditu zaizkien produktuak eskaintzeko.\nHIRUGARRENEN KUKIAK. GOOGLE ADWORDS CONVERSION. PUBLIZITATEA\nGooglen nabarmendutako publizitate iragarkietan gure webgunea sustatzeko erabiltzen dugun aplikazioa da. Googlek, tresna honekin, lortutako bisiten informazioa, erabiltzaileak gure orrietan zeharreko nabigazioan izandako portaerari buruzko bihurketa datuak eta birmarketin datuak ematen dizkigu, erabiltzaileen nabigazioaren bitartez lortutako datuekin gure produktu edo zerbitzu onenak eskaintzeko. Jakinarazten dizugu Google Adwords-ek eta Google Analytics-ek normalean datuak estekatu egiten dituztela informazio zehatzago hori lortzeko.\nGOOGLE DYNAMIC REMARKETING. PORTAERA PUBLIZITATEA\nBirmarketin dinamikoa erabiltzen dugu webgunearen bisitariei egokitutako iragarkiak erakusteko. Birmarketinak aukera ematen du lehenago webgunea bisitatu duten pertsonei iragarkiak erakusteko. Aukera ematen du bisitariei lehenago webgunean ikusi dituzten produktuak eta zerbitzuak dituzten iragarkiak erakusteko, audientziari egokitutako mezuekin.\nFACEBOOK CUSTOM AUDIENCE. PUBLIZITATEA\nFacebook Custom Audience erabiltzaile espezifikoen zerrendak sortzeko balio duen tresna da, Facebookeko iragarki eta post babestuak xede talde bati erakuts dakizkion. Jendeari aukera ematen dio klik gutxi batzuekin eta edozein gailutatik albiste buletin baten harpidedun egiteko, aurrekontu bat edo demostrazio bat eskatzeko. Inprimakiak pertsonalizatzen ditu marketina egiteko informazio garrantzitsua lortzeko. Galdera irekiak edo hainbat erantzun aukera dituztenak formulatzen ditu. Tresna hau erabiltzen dugu web orria bisitatu duten erabiltzaileei iragarki kanpainak egiteko, nabigazioan erakutsi dituzten interesen eta portaeraren arabera. Horrela, webgunea bisitatu duen jendearen zerrendak edo joan-etorrien erreserba inprimaki bat betetzeko kanpainak sortzen ditugu. Tresna honekin Facebook Ads-en kanpainak zuzen daitezke.\nHIRUGARRENEN KUKIAK. FACEBOOK CONNECT. BITARTEKO SOZIALAK\nFacebook Connect-ek aukera ematen die erabiltzaileei Facebookeko nortasuna edozein webgunerekin konektatzeko. Facebook Connect-ek aukera ematen du Facebookeko erabiltzaile datuak Facebooketik kanpo eskuratzeko. Tresna hau erabiltzen dugu konektatzeko eta marketina eta sustapenak egiteko. Horrek gure web orria Facebooken sustatzen laguntzen digu.\nHIRUGARRENEN KUKIAK. FACEBOOK BUSINESS\nFacebook Business tresna erabiltzen dugu publiko segmentatua erakartzeko. Aldez aurretik elkarreragina izan duten pertsona horiengana berriz zuzentzeko modu bat Facebooken pixela erabiltzea da, webgunetik abiatuta publiko pertsonalizatua sortzeko.\nInformazio gehiago lor daiteke esteka hauetan 1, 2.\nHIRUGARRENEN KUKIAK. FACEBOOK SOCIAL GRAPH\nBilaketa tresna honek erabiltzaileen informazioa bildu eta gustuen, argazkien, lekuen eta interesen arabera taldekatuko du. Bilatzaile honek aukera emango dio erabiltzaileari bere konexioen informazioaren bitartez bilaketa zehatzagoak egiteko. Emaitzak ez dira berdinak mundu guztiarentzat; aitzitik, besteek zurekin partekatu dutenaren araberakoak dira. Erabiltzaileari bere jardueraren araberako emaitzak eskaintzeko erabiltzen dugu.\n2. SARE SOZIALAK\nGure webguneekin interakzioan dauden sare sozialek kukiak erabiltzen dituzte beren botoietan partekatzeko. Ez dugu inongo esku hartzerik, kontrolik edo emaitza txostenik; sare sozial bakoitzari dagokio horien erantzukizuna. Erabiltzaile bat sare sozial baten zerbitzu kredentzialdun batean erregistratzen denean, baimena ematen dio sare sozialari bere nortasuna gogoratzen duen eta iraungi arte zerbitzuetarako sarbidea bermatzen dion kuki iraunkor bat gordetzeko.\nErabiltzaileak kuki hori ezaba dezake eta sare sozialen bidezko zerbitzuetarako sarbidea ezeztatu, zehazten duen sare sozialean bere lehenespenak eguneratuta.\nInformazio gehiago lor daiteke esteka hauetan: Facebook social - Facebook - Twitter - Linkedin – Google+Pinterest - Instagram – TripAdvisor - Flickr - Youtube.\n3. KUKIEN XEHETASUNA\nErabiltzaileak xehetasun handiagoarekin ezagutu nahi baditu gure webguneetan sartzen ditugun kukiak, bakoitzaren izena, kargatzen duen domeinua, iraungitze data, mota eta xedea jasotzen dituen analisia erantsi dugu.\nKukiak zure ordenagailuan instalatu ahal izateko zure baimena izan behar dugu. Baimena espresuki lor daiteke edo, bestela, informatu ondoren, erabiltzaileak gure webguneak bisitatzen jarraitzea erabakitzen badu, kukiak instalatzeko baimena eman duela ulertuko dugu.\n5. BAIMENA EZEZTATZEA\nAurrerago erabiltzaileak baimena ezeztatzea erabakitzen badu, nahikoa izango da “Kukiak” botoia sakatzea, “Informazio gehiago” atalera joatea eta nabigatzailea kukiak baztertzeko konfiguratzea. Erabiltzaileak historia ere ezabatu egin beharko du ordu arte instalatutakoak ezabatzeko.\n6. KUKIAK DESAKTIBATZEA\nEdozein arrazoirengatik erabiltzaileak erabakitzen badu ez duela nahi bere ordenagailuan kukiak instalatzerik, bere nabigatzailea konfiguratu beharko du.\nMICROSOFT EDO APPLE SISTEMA ERAGILEETAN KUKIAK DESAKTIBATZEA\nOndoren, nabigatzaile erabilienetan kukiak desaktibatzeko behar den informazioa biltzen duten estekak emango ditugu:\nInternet Explorer Informazio gehiago.\nFirefox Informazio gehiago.\nChrome Informazio gehiago.\nOpera Informazio gehiago.\nSafari Informazio gehiago.\nANDROID ETA IOS SISTEMA ERAGILEETAN KUKIAK DESAKTIBATZEA\nArakatzailea ANDROIDIPHONE ETA IPAD\nFirefox Informazio gehiago. Informazio gehiago.\nChrome Informazio gehiago. Informazio gehiago.\nOpera Informazio gehiago. Informazio gehiago.\n7. GOOGLE ANALYTICS-EN KUKIAK DESGAITZEA\nGure webguneen bisitariek aukera izan dezaten Google Analytics-ek beren datuak erabiltzea eragozteko, Nabigatzaileetan Google Analytics Desgaitzeko Osagarria instala dezakete. Osagarri horren instalazioari eta desinstalazioari buruzko informazio gehiago aurki daiteke esteka honetan.\nModu pribatuan nabigatzeko aukera ere badago. Modu horrek aukera ematen du orrietan zehar modu anonimoan nabigatzeko. Ondoren, nabigatzaile nagusien ezkutuko modua aktibatzeko estekak adieraziko ditugu:\nArakatzailea Modua Esteka\nExplorer InPrivate Informazio gehiago.\nFirefox Nabigazio pribatua Informazio gehiago.\nChrome Ezkutuko modua Informazio gehiago.\nSafari Nabigazio pribatua Informazio gehiago.\nOpera Nabigazio pribatua Informazio gehiago.\nEstekak:Erabiltzailea gure webguneetatik kanpoko albiste edo bideoekin estekatzen denean, estekatutako orriak beste kuki batzuk eduki ditzake. Beraz, erabiltzaileak haien kukien politika bisitatu beharko du konfigurazioa doitzeko, ez baitute inongo zerikusirik gurekin.\nErabiltzaileak hirugarrenen kukiek sortutako publizitatea ezabatu nahi badu, iragarkiak blokeatuko dituen Adblock, bezalako plugin bat instala dezake bere nabigatzailean.\nNabigatzaileari Ghostery hedapena ere aplika diezaioke, eta banan-banan blokeatu interesatzen ez zaizkion kukiak, pluginak eta widgetak.\nNolanahi ere, aldian behin ordenagailuaren nabigazio historia eta kukiak garbitzea gomendatzen dugu.\nKukiei buruzko informazio gehiago lor daiteke esteka hauetan: 1. esteka, 2. esteka.\nAzkenik, erabiltzaileak Adobe Flash Player-ek instalatutako kukiak kudea ditzake Adoberen webgunetik.\nHirugarrenen kukiak kudeatzen dituzten erakundeek haiek aldatu, inplementatu edo baliogabetu egin ditzakete guri jakinarazi gabe. Hortaz, ezin dugu geure gain hartu informazioa une oro ezin hobeto eguneratuta egotearen erantzukizuna. Hala eta guztiz ere, erabiltzaileari informazio zerbitzu hobea eskaintzeko, erakunde horien kukien politika eta pribatutasun politika estekatu egin ditugu, nahi duenean haien bertsiorik eguneratuena kontsultatzeko aukera izan dezan. Geure aldetik aldian behin berrikusiko ditugu gure testuak eguneratzeko.\nKukien politika aldatu egin dezake domeinuaren titularrak. Beraz, gure webguneetan sartzen den bakoitzean irakurtzea gomendatzen dugu.


Eguzkitza, hegi maldatsu batean dago, Gorostidi baserriaren goialdean, Orioko mugatik hurbil.\n1864ko "Nomenclátor de la provincia de Guipúzcoa" zerrendan agertzen da "Eguzquiza" baserria udaletxetik 5.500 metrora zegoen herri bideak jarraituta, beraz, Usurbilgo udaletxetik urrutien dagoen baserria da.\nEguzkitzan bi mutilzahar bizi ziren, Joxe Leon eta Frantzisko, eta mutil koskor bat ekarri zuten Fraisorotik, Pedro Bidasoro. Mutil honek ondorengo bezala hartu zuen baserria, eta Pilar Atorrasagastirekin ezkondu zen, Orioko Mareaerrota baserriko alabarekin. Bederatzi seme-alaba izan zituzten. Maizterrak ziren, eta alde egin zuten etxetik Donostiako kalera. Etxea, abandonatua, erori egin zen. Orain dela 12 urte erosi zuten Bidasoro familiako bi ahizpek: Benedikta eta Manuela Bidasorok. Benediktak etxea berehala eraberritu zuen, baita saldu ere Donostiako Luis Arizmendiri.\nEguzkitzako baratzeak, eguteran egonik, ospe handikoak izan dira beti, nahiz eta maldatsuak izan. Bertatik eramaten zituzten aurreneko fruituak Antiguara saltzera. Eguzkitzako patatak kalitate oso onekoak ziren eta asko egiten zuten, malkar handian, lehen laiarekin, eta gero aitzurrez. Oso goiz ereiten zuten, eta kantitate handiak Donostiara zuzenean gurdian eramaten zituzten.